মান্না দে | সাড়ে বত্রিশ ভাজা\nOctober 24, 2013 Prabirendra (প্রবীরেন্দ্র)\nঅনেক কিছুর মতনই গানের ব্যাপারেও বাবা আর মার পছন্দের বিস্তর ফারাক দেখতে দেখতেই বড় হয়েছি। মা নজরুল-গীতিতে রীতিমতন তালিম পেয়েছেন, পূরবী দত্তের গান ওনার ভারী পছন্দের; রান্না করতে করতে হয়ত গুনগুনিয়ে উঠলেন “কাবার জিয়ারতে তুমি কে যাও মদিনায়/ আমার সালাম পৌঁছে দিও নবীজীর রওজায়”। সামান্য বিস্মৃত বাংলা আধুনিক গান-ও মার খুব পছন্দের, সন্ধ্যাবেলায় টিভি দেখতে দেখতে হয়ত দু’কলি গেয়ে উঠলেন “বন্ধু তোমার আসার আশাতে, বসে আছি সাঁঝরাতে, তবু তোমার দেখা মেলে না” ইত্যাদি। বাবা মুড ভালো থাকলে তবেই গান, মেনলি কিশোরকুমার; লিরিক্স প্রায়শই গুলিয়ে ফেলেন (নিজে বানিয়েও নেন কখনোসখনো) কিন্তু ইয়োডলিং টা চমৎকার করেন আর অ্যামেচারিশ গলাতেও ‘মস্তি’টা ভালোই টের পাওয়া যায় – রবীন্দ্রসঙ্গীত গাইতে শুনিনি কোনোদিন, নজরুল বা ধ্রুপদী সঙ্গীতে বিন্দুমাত্র আগ্রহ নেই।কিন্তু একজনের গান শুনতে দুজনেই অসম্ভব ভালোবাসেন, তিনি মান্না দে। মান্না দের ক্লাসিকাল গান শুনতে শুনতে মা একশো কোটি বার আক্ষেপ করেছেন “একটা দিনের জন্যও যদি ওনার পায়ের কাছে বসে শুধু গান শুনতে পারতাম”; কলকাতার ঘ্যামপ্যাচপেচে সন্ধ্যায় রেয়ারলি যখন বাবাকে অসম্ভব জোভিয়াল মুডে পেতাম, তখনো সঙ্গে সেই মান্না-ই। “কাশ্মীরে নয় শিলঙে-ও নয়” গানের প্রথম স্ট্যাঞ্জাটা গেয়ে যখন “রয়েছে কাছে এইখানে এই, মনে এই, প্রাণে এই” বলে শেষ করতেন, মুখটা বড্ড খুশী খুশী লাগত।\nকিন্তু শুধু পারিবারিক সুখের মুহূর্তগুলো তৈরী করার জন্যই মান্না দে আমার সারাটা জীবন জুড়ে রয়ে যাবেন, একথা বললে সত্যের একটু অপলাপ হবে। মান্না দে কে আমিও খুঁজে পেয়েছি নিজের মতন করে, বারবার। ছ-সাত বছর থেকেই আমি বেজায় ঘরকুনো, ভাড়া বাড়ীর একতলায় এক চিলতে একটা ঘরে বসে শুধু বই পড়তাম, অগুন্তি বই – লীলা মজুমদার, সত্যজিত, শরৎ, বঙ্কিম, লুকিয়ে লুকিয়ে ঠাকুমার জন্য আসা নবকল্লোল। মার নতুন ওয়াকম্যানটা আসার পর ঝোঁক চাপল ওয়াকম্যান কানে গুঁজে বই পড়ার (কম বয়সেই মাল্টিটাস্কিং ভালো পারতাম, সাইকোলজির থিয়োরী অভ্রান্ত প্রমাণিত করে এখন আর পারি না)। গোনাগুনতি কিছু ক্যাসেট ছিল, লন্ডনের রয়্যাল অ্যালবার্ট হলে লতা মঙ্গেশকরের অনুষ্ঠানের রেকর্ডিং, হেমন্তর “কোনো এক গাঁয়ের বধূ”, বেশ কিছু রবীন্দ্রসঙ্গীত – নজরুল গীতি আর, আর সুধীন দাশগুপ্তের সুরে তৈরী হওয়া মান্না দের গানের সঙ্কলন। ভাগ্যিস! দুপুরের পর দুপুর কেটে গেছে ওই একটা ক্যাসেট শুনে শুনে, যেমনটি করে মান্না আর সুধীন আমাকে হিপনোটাইজড করে ফেলেছিলেন তেমনটি করে কেউ পারেননি। ২০০২-এ হঠাৎ নেট দুনিয়ার খুঁজে পেয়েছিলাম জার্মানি প্রবাসী তিমিরকান্তি গাঙ্গুলীর ওয়েবসাইট, যেখানে তিনি শোনার জন্য তুলে রেখেছিলেন মান্না দের অসংখ্য বাংলা গান। তখনো ইউটিউব দূর অস্ত, মিউজিকইন্ডিয়া অনলাইন বলিউড নিয়েই ব্যস্ত, রাগা-র মতন ওয়েবসাইট তখনো জন্ম নেয়নি, – আমার এক্সাইটমেন্টটা একবার ভাবুন। বহুদিন ধরে তিমিরবাবুর ওয়েবসাইট ভারী আরাম দিয়েছে, সময় কম থাকলে বেছে বেছে মান্না-সুধীনের কম্বিনেশনের গানগুলোই শুধু শুনতাম, ততদিনে মোটামুটি সে লিস্ট আমার কন্ঠস্থ হয়ে গেছে। আমার ব্যক্তিগত মত – ক্যাজুয়াল গান শুনিয়েদের জন্য মান্না আর সুধীনের জুড়ি বাংলা গানের ইতিহাসের সর্বশ্রেষ্ঠ ঘটনা। বাঙ্গালী মেলোডি ভালোবাসে, আর সেই মেলোডিকে সুধীন আর মান্না যে উত্তুঙ্গ শিখরে পৌঁছে দিয়ে গেছেন, তাকে স্পর্শ করাও প্রায় কল্পনাতীত ব্যাপার। আর এই কথাটা উঠলেই মনটা আরো একটা কারণে খারাপ হয়ে যায় – পুজোর গান, একটা অসামান্য ঐতিহ্যময় ট্র্যাডিশন যা আমরা ধরে রাখতে পারলাম না।\nসুধীন দাশগুপ্তের সুরে মান্না প্রথম গান গেয়েছিলেন ১৯৫৯ এর পুজোতে, বেরিয়েছিল “একই অঙ্গে এত রূপ” আর “মেঘলা মেয়ে মেঘেরই”। ষাট দশকটা ছিল সত্যিই সোনার সময়, সুধীনের সুরে ওনার থেকে পেয়েছি বহু গান, “এক ঝাঁক পাখিদের মতো কিছু রোদ্দুর”, “আমি তার ঠিকানা রাখিনি”, “কথায় কথায় যে রাত হয়ে যায়” ইত্যাদি। মান্না দের নিজের প্রিয় গান ছিল অবশ্য “চার দেওয়ালের মধ্যে নানান দৃশ্যকে”। বহু বছর ধরে অবাক হয়ে দেখেছি নতুন শোনা যে গানের মেলোডি মনকে মাতিয়ে দিয়ে যাচ্ছে, তার প্রায় প্রত্যেকটার সুর (কখনো কথা-ও) সুধীনের, আর অফ কোর্স মান্না ছাড়া কে গাইবেন সেই গান? বাংলা রোম্যান্টিক গানের ইতিবৃত্ত লিখতে বসলে বলা বাহুল্য যে মান্না-সুধীনের গানগুলো অনেকটা জায়গা জুড়ে থাকবে। হয়ত কবীর সুমনের মতন নতুনধারার রোম্যান্টিক গান তখনও ওনারা দিতে পারেননি কিন্তু যে গানগুলো দু’জনে মিলে তৈরী করেছেন সেগুলো ফুল-চাঁদ-পাখির বাইরে গিয়েই করা। আর যদি নিতান্তই কিছু ট্যাগ লাগাতে হয় তাহলে হয়ত বলতে হবে আদিগন্ত আকাশ, হারিয়ে যাওয়া রাস্তা, নিভৃতে নীরবে – ক্ষতি কি? এসব তো আর ফিরে পাব না, ওনাদের গানেই একরাশ স্মৃতিমেদুরতা নিয়ে বেঁচে থাকুক। বেঁচে থাকুক তিন ভুবনের পারে, প্রথম কদমফুল, ছদ্মবেশী, পিকনিক এর গান, আমার মতন নিশ্চয় আরো অনেক বাঙ্গালী আছেন যাঁরা মেলোডির জন্য বাঁচেন। আর মেলোডির কথা বাদ দিলেও মান্না দের কাজের ধারা বহুবিস্তৃত, সে নিয়ে বিশদে যাওয়ার দরকার দেখি না এহেন ছুটকো এবং উটকো স্মৃতিতর্পণে। এ প্রসঙ্গে একটা কথা অবশ্য না লিখে পারছি না, পড়োশনের ‘এক চতুরনার’ বলতেই আমরা যেরকম কিশোরের কাজ নিয়ে হইহই করে উঠি, সেটা নিতান্তই আনফেয়ার; মান্না দে-র ওই অসাধারণ ধ্রুপদী সঙ্গত না থাকলে আমার ধারণা গানটা এরকম কালজয়ী হয়ে হয়ত উঠত না। মনমেজাজ খারাপ থাকলে ক্লাসিক বলিউড হেনতেন ভুলে রাগটা গিয়ে পড়ে মেহমুদের অবিশ্বাস্য রকম খারাপ ভাঁড়ামো কিম্বা সায়রা বানুর গায়ে রি-রি ধরানো ন্যাকামোর ওপর(সময় সময় কিশোরের লম্পট চুল কি সুনীল দত্তের কদমছাঁট দেখেও), তখন একমাত্র সেভিং গ্রেস মান্নার গলা। ভাগ্যিস, সুলোচনা রাজি করিয়েছিলেন গানটা গাওয়ার জন্য! মুডি মান্না প্রথমে রাজি হচ্ছিলেন না কিশোরের সঙ্গে ডুয়েট গাইতে, দৃশ্যায়ণটি নিয়ে বেশ আপত্তি ছিল ওনার।\nবই-খবরের কাগজ-জনশ্রুতি থেকে মান্না দে কে আমার একটু উন্নাসিক মনে হয়েছে, মনে হয়েছে একটু দূরত্ব রেখে চলতে ভালোবাসতেন। রাজা ভোজ হোক কি গঙ্গু তেলি, সবাই যখন উত্তম-উত্তম করে হেদিয়ে মরছে, মান্না দে কোনোদিন ‘উত্তমবাবু’ ছাড়া অন্য কোনো সম্বোধনের মধ্যেই যান নি। সুধীন প্রসঙ্গে মান্নার বাইট পাওয়ার জন্য এত বছরের আকুতি শুনে শুনেও শুধুই বলেছেন “সুধীনবাবু অভিজ্ঞ এবং গুণী মানুষ ছিলেন”। ইমোশনের বাহুল্য কোনোদিন খুঁজে পাইনি মান্না দের ইন্টারভিউয়ে (একমাত্র ব্যতিক্রম ছিল ওনার স্ত্রীর প্রসঙ্গ, এবং যথার্থ কারণেই; আর পুলক বন্দ্যোপাধ্যায় আত্মহত্যা করার পরেও একটা হাহাকার খুঁজে পেয়েছিলাম), তাই আলাদা সম্ভ্রম-ও তৈরী হয়েছিল ওনার জন্য। একবার, শুধু একবারই সেটা একটু টাল খায় মান্না দের একটা সাক্ষাৎকার পড়ে, যেখানে হেমন্তকে নিয়ে সামান্য অসূয়ার আভাস খুঁজে পেয়েছিলাম। মনে হয়েছিল কোনো দরকার ছিল না, মনে হয়েছিল বলি আপনি হয়ত এখনো জানেন না কতটা ভালোবাসা বাঙ্গালী (এবং বাকি ভারতীয়রাও) রেখে দিয়েছে আপনার জন্য, মনে হয়েছিল মার অভিজ্ঞতাটা একবার ওনার ৯ মদন ঘোষ লেনের বাড়িতে চিঠি লিখে জানাই – নেতাজী ইন্ডোরে আপনার গানের প্রোগ্রাম ক্যান্সেল হয়ে গেলে কত মানুষ আক্ষরিক অর্থে কাঁদতে কাঁদতে ফিরেছেন শুধু আপনার গান শুনতে পাননি বলে; জলে যাওয়া টাকা, দূরত্ব, লাইনে ঘন্টার পর ঘন্টা অপেক্ষা কোনোকিছুই এর থেকে বেশী অসহনীয় ছিল না তাঁদের কাছে।\nমান্না দের আরো কিছু সাক্ষাৎকার পড়ে সাম্প্রতিক কালে আরো মনে হয়েছে টলিউডে ওনার জয়যাত্রা খুব স্মুদলি হয়ে ওঠেনি, আর সে নিয়ে কিছুটা ক্ষোভ ওনার মধ্যে অনেককাল ছিল। অবাক হয়ে ভেবেছি এরকম একজন শিল্পীকেও কাঠখড় পোড়াতে হয়েছে তাহলে, পতন-অভ্যুদয়-বন্ধুর পন্থা তাহলে প্রায় সর্বজনসত্য। কিন্তু ‘Bitterest man in the living room’ –ও যদি একজন শিল্পী হন, শিল্পসৃষ্টির কালটিই তাঁর সব থেকে মহৎ মুহূর্ত। আমি নিশ্চিত মান্না দে শেষ জীবন অবধি বেঁচে ছিলেন এরকম মুহূর্ত গুলোতেই, কদাচিৎ ক্ষোভপ্রকাশ গুলো ধর্তব্যের মধ্যে আসে না। আর যদি নেহাতই তর্কের খাতিরে ধরতে হয়-ও, তাহলে অমিয়নাথ সান্যালকে (‘স্মৃতির অতলে’)স্মরণ করতে হয় – “অহঙ্কার আর অভিমান আছে বলেই দলিল লিখে যেতে পেরেছি”।\nআজ অনেক বাড়িতেই প্রায় নিরম্বু উপবাস, কিন্তু অতিলৌকিক জগতের অস্তিত্ব থাকলে কে জানে মান্না হয়ত জমিয়ে মাংসই রেঁধে ফেলতেন, আর ডাইনিং টেবলে সোৎসাহে অপেক্ষা করতে করতে পুলক বন্দ্যোপাধ্যায় গল্প জুড়তেন সুধীন দাশগুপ্তের সঙ্গে – বহুদিন পর ‘ভজহরি মান্না’ ফিরেছেন যে, টুপি সমেত।\n(স্থিরচিত্র উৎস – ‘কথায় কথায় রাত হয়ে যায়’ – পুলক বন্দ্যোপাধ্যায়; আনন্দ পাবলিশার্স, ১৯৯৯)


কারাগারে গরুর মাংস দিয়ে ভাত খাচ্ছেন সম্রাট!\n৮ অক্টোবর ২০১৯, মঙ্গলবার\nক্যাসিনো ‘সম্রাট খ্যাত’ সদ্য যুবলীগ থেকে বহিস্কৃত ইসমাইল হোসেন চৌধুরী সম্রাট এখন কেরানীগঞ্জের কেন্দ্রীয় কারাগারে রয়েছেন। জানা গেছে, সাধারণ কারাবন্দীদের সঙ্গে একই সেলে রাখা হয়েছে তাকে। শুধু তাই নয় রুটি ও ভাজি ছিলো দিনের প্রথম ভোজন।\nএদিকে, সম্রাটের সঙ্গে দেখা করতে সোমবার কারাগারে গিয়েছিলেন যুবলীগের বেশ কয়েকজন নেতাকর্মী। তবে পরিবারের কোনো সদস্য দেখতে আসেনি।\nকারা সূত্রে জানা গেছে, প্রথম দিন সোমবার সম্রাটকে সকালে দেয়া হয়েছিলো রুটি ও ভাজি। দুপুরে ভাত, গরুর মাংস ও ডাল। সম্রাট কারাগারের সূর্যমুখী ভবনে রয়েছেন।\nএদিকে, সম্রাটকে দেখতে আসা কয়েকজন নেতাকর্মীরা বলেন, সম্রাট ভাই আমাদের প্রিয় নেতা। আমরা তাকে দেখতে এসেছি। সকাল ১০টা থেকে আমরা কয়েকজন কর্মী অপেক্ষা করছি। এখন বিকেল সাড়ে তিনটা বাজে। এখনো তার সাক্ষাৎ পাইনি।\nঢাকা কেন্দ্রীয় কারাগারের ডেপুটি জেলার জাহেদুল আলম বলেন, ইসমাইল হোসেন চৌধুরী সম্রাটকে কারাগারে হস্তান্তরের পর তাকে সাধারণ বন্দী হিসেবে কারাগারে রাখা হয়েছে। তাকে সাধারণ বন্দীদের মতো নিয়মিত খাবার দেওয়া হচ্ছে।\nগতকাল ভোরে সম্রাট ও তার সহযোগী এনামুল হক আরমানকে কুমিল্লার চৌদ্দগ্রাম থেকে গ্রেফতার করা হয়। পরে নিরাপত্তার মধ্যদিয়ে দুপুরে কাকরাইলে যুবলীগ কার্যালয়ে সম্রাটকে নিয়ে আসে র‌্যাব। প্রায় ৫ ঘণ্টার অভিযানে ১ হাজার ৬শ পিস ইয়াবা, একটি বিদেশি পিস্তল, দুইটি ক্যাঙ্গারুর চামড়াসহ বেশ কয়েকটি মদের বোতল উদ্ধার করা হয়। র‌্যাবের মিডিয়া উইং লে. কর্নেল সারওয়ার-বিন-কাশেম সংবাদ বিফ্রিংয়ের মাধ্যমে এসব তথ্য দেন।\nবন্যপ্রাণী সংরক্ষণ আইনে তাকে ৬ মাসের কারাদণ্ড দেন র‌্যাবের নির্বাহী ম্যাজিস্ট্রেট সারওয়ার আলম।\nএদিকে, সোমবার (৭ অক্টোবর) সন্ধ্যায় রমনা থানায় সম্রাটের বিরুদ্ধে দুটি মামলা করেছে র‌্যাব। মামলা দুটি হয়েছে অস্ত্র ও মাদকদ্রব্য নিয়ন্ত্রণ আইনে।


পর্যটকবাহী গাড়িতে ইয়াবা পাচার, ৪ জনকে আসামি করে মামলা » অপরাধ সংবাদ\nনিজস্ব প্রতিবেদক: গোপন সংবাদের ভিত্তিতে টেকনাফের উত্তর শীলখালী মেরিন ড্রাইভ সড়কে অভিযান চালিয়ে পর্যটকবাহী একটি বাস থেকে ৮ হাজার ইয়াবা উদ্ধার করে টেকনাফ সার্কেল, মাদকদ্রব্য নিয়ন্ত্রণ অধিদপ্তর কক্সবাজার।\nওই ঘটনায় চালক মো. মনজিল আলম (৩৪), পিতা- আবুল কাশেম মন্ডল, সাং – আরকাটিয়া, কালাইপাড়া, থানা – ধনুট, জেলা – বগুড়া, হেলপার মো. বকুল প্রামানিক, পিতা- মৃত মনির উদ্দিন প্রামানিক, সাং- বাড়োপুর, মধ্যপাড়া, ১৭ নং ওয়ার্ড, বগুড়া পৌরসভা, বগুড়া এবং টেকনাফ তাদের সহযোগী মো. আব্দুর রহিম (২০), পিতা- নবী হোসেন, সাং – মহেশখালীয়া পাড়া, ৫ নং ওয়ার্ড, কক্সবাজারকে আটক করা হয়।\nতবে তাদের অপর আরেক সহযোগী মো. ইসমাইল, পিতা- লাল মিয়া, সাং – মহেশখালীয়া পাড়া, ৫ নং ওয়ার্ড, টেকনাফ, কক্সবাজার অভিযানকালে পালিয়ে যায়।\nআটক ডিলাক্স বাসটির সাথে আসামির সহযোগীদের সাথে থাকা একটি মোটর সাইকেলও জব্দ করা হয়। মাদকদ্রব্য নিয়ন্ত্রণ অধিদপ্তর টেকনাফ সার্কেল উপপরিদর্শক বাদী হয়ে ঘটনার সাথে সংশ্লিষ্টতায় ৪ জনকে আসামি করে মাদকদ্রব্য নিয়ন্ত্রণ আইন ২০১৮ অনুসারে টেকনাফ মডেল থানায় একটি নিয়মিত মামলা দায়ের করেন। উল্ল্যেখ, বৃহস্পতিবার (৩১ জানুয়ারি) বিকেল ৪টায় এ অভিযান পরিচালনা করা হয়।\nনিজস্ব প্রতিবেদক,খাগড়াছড়ি:: করোনা’র টিকা গ্রহীতাদের সুবিধার্তে খাগড়াছড়ি জেলা সদর হাসপাতালে আসবাবপত্র প্রদান করেছে, খাগড়াছড়ি পার্বত্য জেলা পরিষদ। আসবাবপত্রগুলো হচ্ছে ২’শ টি চেয়ার ও ৯ টি টেবিল এর ২০ টি হাতওয়ালা চেয়ার। বৃহস্পতিবার সকালে খাগড়াছড়ি হাসপাতালের তত্ত্বাবধায়কের হল রুমে এ আসবাবপত্র বিতরণ করেন খাগড়াছড়ি পার্বত্য জেলা পরিষদের চেয়ারম্যান মংসুইপ্রু চৌধুরী অপু। মূলত করোনা’র টিকা নিতে আসা […]\nনুরুল আলম :: খাগড়াছড়ি জেলার মহালছড়ি উপজেলা স্বাস্থ্য কমপ্লেক্সের মতো গুইমারা ইউনিয়ন স্বাস্থ্য কমপ্লেক্সেও দীর্ঘদিন যাবৎ চরম অব্যবস্থাপনা বিরাজ করছে বলে স্থানীয় এলাকাবাসী সূত্রে জানা যায়। বর্তমান ইউনিয়ন স্বাস্থ্য কমপ্লেক্সের দায়িত্বরত ডাঃ জাহাঙ্গীর আলম ও সহকারী ইকোনো চাকমা, পরিবার পরিকল্পনা ভিজিটরের দায়িত্বে আছেন শিপ্রা মজুমদার। কিন্তু পরিবার পরিকল্পনা ও স্বাস্থ্য কমপ্লেক্সের স্টাফ কোয়ার্টারে ডাক্তার-নার্সদের থাকার […]\nইউপিডিএফকে বর্জন ও প্রতিরোধের আহবান ইউপিডিএফ গণতান্ত্রিকের


প্রশাসনের আশ্বাসে অনশন ভাঙল শিক্ষার্থীরা * অসুস্থ আরও দুই শিক্ষার্থী * গণভবনে যাওয়ার বিষয়ে ইতিবাচক নূরুল হক\nঢাবি প্রতিনিধি ১৬ মার্চ ২০১৯, ০০:০০ | প্রিন্ট সংস্করণ\nপুনরায় ডাকসু নির্বাচনের দাবিতে ‘ভুখা মিছিল’\nডাকসু ও হল সংসদের পুনর্নির্বাচনের দাবিতে আন্দোলনরত শিক্ষার্থীরা বিশ্ববিদ্যালয় প্রশাসনের আশ্বাসে অনশন ভেঙেছেন। শুক্রবার রাত ১১টার দিকে তাদের সঙ্গে দেখা করে বিশ্ববিদ্যালয় প্রশাসন আশ্বাস দিলে তারা অনশন ভাঙেন।\nএ সময় শিক্ষার্থীদের সঙ্গে কথা বলেন বিশ্ববিদ্যালয়ের প্রো-ভিসি অধ্যাপক ড. মুহাম্মদ সামাদ, প্রক্টর অধ্যাপক ড. একেএম গোলাম রব্বানী, শিক্ষক সমিতির সভাপতি অধ্যাপক ড. এএসএম মাকসুদ কামাল।\nডাকসুর নবনির্বাচিত নেতারাও তাদের সঙ্গে কথা বলেন। রাত পৌনে ১২টার দিকে শিক্ষার্থীদের প্রক্টোরিয়াল টিমের গাড়িতে করে ঢাকা মেডিকেল কলেজ (ঢামেক) হাসপাতালে নেয়া হয়।\nসোমবার সকাল ১০টায় দাবিদাওয়া নিয়ে প্রশাসনের সঙ্গে আলোচনার আশ্বাস দেয়া হলে শিক্ষার্থীরা অনশন ভাঙতে রাজি হন। শিক্ষক সমিতির সভাপতি অধ্যাপক ড. এএসএম মাকসুদ কামাল বলেন, সোমবার রিটার্নিং অফিসারদের নিয়ে বৈঠক হবে। সেখানে শিক্ষার্থীদের দাবিদাওয়া নিয়ে আলোচনা করা হবে।\nডাকসু ও হল সংসদ নির্বাচনের ফল বাতিলের দাবিতে শিক্ষার্থীদের আমরণ অনশন চতুর্থ দিনে গড়ায়। একই দাবিতে তারা ক্যাম্পাসে রোববার ভুখামিছিল করেন। তাদের সঙ্গে যোগ দেন বিশ্ববিদ্যালয়ের বিভিন্ন বিভাগের শিক্ষার্থীরা।\nএর আগে অনশন কর্মসূচিতে সংহতি প্রকাশ করেন ডাকসুর নবনির্বাচিত ভিপি নূরুল হক নূর। এ সময় তিনি প্রধানমন্ত্রীর সঙ্গে সাক্ষাতের বিষয়ে ইতিবাচক মনোভাবের কথা জানান এবং নির্বাচন বাতিলের দাবিতে তার অনড় অবস্থান তুলে ধরেন।\n১১ মার্চের নির্বাচনের ফল বাতিল এবং নতুন নির্বাচনের তফসিল ঘোষণার দাবিতে ঢাকা বিশ্ববিদ্যালয় কর্তৃপক্ষকে শনিবার পর্যন্ত সময় বেঁধে দিয়েছে ভোট বর্জন করা প্যানেলগুলো।\nএ দাবির সঙ্গে একাত্মতা প্রকাশ করেছে ছাত্র সংগ্রাম পরিষদভুক্ত সংগঠনগুলোও। ফল বাতিলে চলছে ৫টি প্যানেলের তিন দিনের আলটিমেটাম। তবে রোকেয়া হলের ৫ শিক্ষার্থী ৪ দফা দাবিতে প্রশাসনকে ২৪ ঘণ্টার আলটিমেটাম দিয়ে বৃহস্পতিবার রাতে অনশন স্থগিত করে।\nশুক্রবার সোয়া ৪টার দিকে ভুখামিছিল করেন অনশনরত ৬ শিক্ষার্থী। তাদের সঙ্গে যোগ দেন ঢাবির বিভিন্ন বিভাগের শিক্ষার্থীরা। মিছিলটি রাজু ভাস্কর্য থেকে শুরু হয়ে ক্যাম্পাসের বিভিন্ন সড়ক প্রদক্ষিণ করে একই স্থানে শেষ হয়।\nকর্মসূচি থেকে পুনঃতফসিল ঘোষণার পাশাপাশি নির্বাচনে অনিয়মের অভিযোগ মেনে কর্তৃপক্ষের পদত্যাগ দাবি করেন তারা। অনশনরত শিক্ষার্থী শোয়েব মাহমুদ বলেন, তথাকথিত নির্বাচন আমরা মানি না।\nএর মাধ্যমে সাধারণ শিক্ষার্থীদের সঙ্গে প্রতারণা করা হয়েছে। তাই ডাকসুর পুনর্নির্বাচন দিতে হবে। আর নির্বাচন প্রক্রিয়ার সঙ্গে জড়িত কর্তৃপক্ষকে ক্ষমা চেয়ে পদত্যাগ করতে হবে। আরেক শিক্ষার্থী মিম আরাফাত মানব বলেন, চার দিন হয়ে গেল অথচ বিশ্ববিদ্যালয়ের কেউ আমাদের দেখতে আসেনি। আমরা মারা গেলেও হয়তো কেউ আসবে না।\nএদিকে ডাকসুর পুনর্নির্বাচনের দাবিতে অনশনে থাকা আট শিক্ষার্থীর মধ্যে দু’জন অসুস্থ হয়ে পড়েন। শুক্রবার অসুস্থ হয়ে পড়েন দৃষ্টিপ্রতিবন্ধী রবিউল ইসলাম। তাকে ঢাকা মেডিকেল কলেজ হাসপাতালে নিয়ে যাওয়া হয়।\nহাসপাতালের বিছানায় শুয়েও তিনি অনশন করছিলেন। দাবি আদায়ে বাকি ছয় শিক্ষার্থীও রাজু ভাস্কর্যের সামনে অনশন করেন। এর আগে বুধবার অসুস্থ হয়ে পড়েন অনিন্দ্য মণ্ডল। চিকিৎসা নিয়ে তিনি হলে ফিরে যান।\nঅনশনে ছাত্রদল, বাম জোট, বাংলাদেশ সাধারণ ছাত্র অধিকার সংরক্ষণ পরিষদ, স্বাধিকার স্বতন্ত্র পরিষদ, স্বতন্ত্র জোট একাত্মতা প্রকাশ করে। এছাড়া ডাকসুর সাবেক ভিপি মুজাহিদুল ইসলাম সেলিমও অনশনকারীদের সঙ্গে একাত্মতা ঘোষণা করেন ।\nএদিকে ভুখামিছিল করার পর অসুস্থ হয়ে পড়েন অনশনকারী আরও তিন শিক্ষার্থী। নতুন করে অসুস্থ হওয়া শিক্ষার্থীরা হলেন- শোয়েব মাহমুদ, সিইসির মাস্টার্সের শিক্ষার্থী মিম আরাফাত মানব ও ভূতত্ত্ব বিভাগের তৃতীয় বর্ষের শিক্ষার্থী আল মাহমুদ।\nঅনশনকারীদের সহপাঠীরা জানান, বিকালে রাজু ভাস্কর্যের সামনে থেকে মিছিলটি শুরু হয়। মিছিলটি ভিসি ভবনের সামনে পৌঁছলে অনশনকারী শোয়েব মাহমুদ অসুস্থ হয়ে পড়েন। পরে অনশনকারী শিক্ষার্থী মিম আরাফাত মানব ও আল মাহমুদ তাহাও অসুস্থ হয়ে পড়েন। এ সময় তাদের সহপাঠীরা শিক্ষার্থীদের রিকশাযোগে হাসপাতালে নিয়ে যান।\nডাকসুর পুনর্নির্বাচনের দাবিতে ১২ মার্চ সন্ধ্যা থেকে অনশন শুরু করেন বিশ্ববিদ্যালয়ের চার শিক্ষার্থী। তারা হলেন- পদার্থবিজ্ঞান বিভাগের শিক্ষার্থী শোয়েব মাহমুদ, পপুলেশন্স সায়েন্সের দ্বিতীয় বর্ষের শিক্ষার্থী মাইন উদ্দিন, দর্শন বিভাগের দ্বিতীয় বর্ষের শিক্ষার্থী অনিন্দ্য মণ্ডল, সিইসির চতুর্থ বর্ষের শিক্ষার্থী তাওহীদ তানজিম।\n১৩ মার্চ তাদের সঙ্গে যোগ দেন গণযোগাযোগ ও সাংবাদিকতা বিভাগের রাফিয়া তামান্না, সিইসির শিক্ষার্থী মিম আরাফাত মানব, শিক্ষা ও গবেষণা ইন্সটিটিউটের দৃষ্টিপ্রতিবন্ধী শিক্ষার্থী রবিউল ইসলাম ও ভূতত্ত্ব বিভাগের তৃতীয় বর্ষের শিক্ষার্থী আল মাহমুদ।\nপ্রধানমন্ত্রীর সঙ্গে সাক্ষাতের বিষয়ে ইতিবাচক নূরুল হক : শুক্রবার দুপুরে রাজু ভাস্কর্যে অনশনরত শিক্ষার্থীদের দেখতে আসেন ডাকসুর ভিপি নূরুল হক নূর। এ সময় অনশনরত শিক্ষার্থীরা তাকে প্রধানমন্ত্রীর সঙ্গে দেখা করতে নিষেধ করেন।\nতখন নূরুল হক বলেন, আমি প্রথম থেকে পুনর্নির্বাচনের দাবি করে আসছি। আমি আপনাদের সঙ্গে একমত। সবার সঙ্গে আলোচনা করেই সিদ্ধান্ত নিতে হবে। প্রধানমন্ত্রীকে সমস্যাগুলো জানাতে হবে। তবে আগে অন্যান্য প্যানেলের সঙ্গে আলোচনা করে যাওয়ার সিদ্ধান্ত নেবেন বলে জানান তিনি।\nপ্রধানমন্ত্রীর সঙ্গে সাক্ষাতের বিষয়ে নূর বলেন, ‘তিনি আমাদের প্রধানমন্ত্রী। রাষ্ট্রের সর্বোচ্চ ব্যক্তি। তিনি একা আমাকে ডাকেননি। যারা নির্বাচিত হয়েছেন সবাইকে ডেকেছেন। স্বতন্ত্র প্যানেল থেকে যারা নির্বাচিত হয়েছেন তাদেরও ডেকেছেন।\nপ্রশ্নবিদ্ধ নির্বাচন হলেও আমাকে শিক্ষার্থীরা নির্বাচিত করেছেন। শিক্ষার্থীদের অনেক সমস্যা, আমি সেগুলো তাকে বলব। আমি যাওয়ার বিষয়ে পজিটিভ।’ বিশ্ববিদ্যালয় প্রশাসনের সমালোচনা করে তিনি বলেন, ‘আমি অবাক হলাম, এই বিশ্ববিদ্যালয়ের সন্তান ও শিক্ষর্থীরা অনশনরত। অথচ তাদের দেখতে এখন পর্যন্ত কেউ আসেননি।’\nবিকালে অনশনকারীদের সঙ্গে সংহতি প্রকাশ করেন বাম জোটের ভিপি প্রার্থী লিটন নন্দী এবং স্বতন্ত্র জোটের ভিপি প্রার্থী অরণি সেমন্তি খান। এ সময় লিটন নন্দী বলেন, ভোট বাতিলের দাবিতে তিন দিনের আলটিমেটাম শেষ হবে শনিবার (আজ)। রোববার বঙ্গবন্ধুর জন্মদিন। তাই আমরা সোমবার থেকে আন্দোলনে যাচ্ছি। শিক্ষার্থীদের ভোটের অধিকার আদায়ের এ আন্দোলন চলবে।


February 2016 – Mask Foundation .. মাস্ক ফাউন্ডেশনে স্বাগতম ..\neditor February 22, 2016 Leaveacomment\nপেশায় পল্লীচিকিৎসক। সাধারণ চিকিৎসায় বাড়ি বাড়ি ডাক পড়ে তার। অতি উৎসাহে পেশাতে সেবায় পরিণত করেন তিনি। কোন ক্লান্তি নেই, বিরক্তি নেই- ডাক পড়লেই উৎফুল্ল চিত্তে হাতে থার্মস্কোপ, ছোট ব্যাগটিতে কিছু দরকারি ওষুধপত্র নিয়ে হাজির হন রোগির বাসায়। চিকিৎসা দেন দরদী...\nমাস্ক ব্যবহার,ফ্যাশন না প্রয়োজন?\neditor February 22, 2016 February 22, 2016 Leaveacomment\nমুহাম্মাদ শরীফ হোসেন : মাস্ক, এর ব্যবহার শহুরে সচেতন একশ্রেনীর মধ্যে দেখা যায় । কিন্ত এর প্রয়োজন কেমন আছে? আমরা কি জেনে বুঝে করছি ? নাকি, বুঝেও এড়িয়ে যাচ্ছি ? আসলে শহর, প্রধানত ঢাকা শহর যার বাতাসে বিদ্যমান অসংখ্য মাইক্রো...\neditor February 8, 2016 Leaveacomment\nখন্দকার মিজানুর রহমান টিপু ॥ সম্প্রতি মানিকগঞ্জের বারসিক (বাংলাদেশ রিসোর্সেস সেন্টার ফর ইন্ডিজেনাস নলেজ) অফিসে মাস্ক ব্রিফিং অনুষ্ঠিত হয়। বারসিকের মানিকগঞ্জ শাখার ম্যানেজার বিমল রায়ের সাথে মাস্ক বিফিং করেন মাস্ক ফাউন্ডেশনের চেয়ারম্যান কৃষিবিদ মো. হামিদুল ইসলাম। এসময় উপস্হিত ছিলেন 'সাপ্তাহিক...\nধুলাবালি আর বিষাক্ত ধোয়ায় মাস্কের গুরুত্ব\neditor February 4, 2016 February 4, 2016 Leaveacomment\nকৃষিবিদ মো. হামিদুল ইসলাম : সিগারেটে অ্যালার্জি আছে অনেকের। স্বয়ং যে সমস্ত কোম্পানী সিগারেট বিপনন কাজে ব্যস্ত তারাও সিগারেটকে নিরুৎসাহিত করে। সিগার প্যাকে স্বাস্থ্যসমস্যার অনেক রোগের উল্লেখ করে ভোক্তাকে সচেতনও করে। বর্হিঃবিশ্বে সিগার প্যাকে সচিত্র ছবিও থাকে। আর যদি আপনি...\neditor February 4, 2016 Leaveacomment\nস্টাফ রিপোর্টার ।। মাস্ক সচেতনতায় মানিকগঞ্জের ঘিওর উপজেলার এম এ রাশেদ খান টেকনিক্যাল স্কুল এন্ড কলেজে এক মাস্ক সেমিনার অনুষ্ঠিত হয়েছে। সোমবার দুপুরে কলেজ মিলনায়তনে অনুষ্ঠিত মাস্ক সেমিনারে প্রধান অতিথি হিসেবে উপস্হিত ছিলেন মাস্ক ফাউন্ডেশনের চেয়ারম্যান কৃষিবিদ মো. হামিদুল ইসলাম।...\nবায়ুদূষণ থেকে রক্ষা পেতে মাস্ক\nকৃষিবিদ মো. হামিদুল ইসলাম ।। প্রতিবছর বায়ুদূষণজনিত রোগে অপরিণত বয়সী প্রায় ২১ লাখ মানুষ মারা যায় বলে নাসার করা এক গবেষণা থেকে জানা গেছে। নর্থ ক্যারোলিনা ইউনিভার্সিটির সহকারী অধ্যাপক জ্যাশন ওয়েস্টের গবেষণা মতে, ধুলা আর ঝুলের সংমিশ্রণে আড়াই মাইক্রোমিটারের চেয়েও...\nফরমালিন নাকি কীটনাশক, কোনটা ক্ষতিকর?\neditor February 2, 2016 February 2, 2016 Leaveacomment\nমুহাম্মাদ শরীফ হোসেন এবং কৃষিবিদ মো: হামিদুল ইসলাম : ফরমালিন এর বৈজ্ঞানিক কম্পোজিশন ফরমালডিহাইড্রেট। এতে বিদ্যমান ৩৭% ফরমালডিহাইড্রেট। এর মুলত ব্যবহার হয় আমাদের দেশের বায়োলজিক্যাল গবেষনাগারে মৃত বস্ত বছরের পর বছর সংরক্ষনের জন্য। মিডিয়ার কল্যানে ফরমালিন নিয়ে ব্যাপক তোলপাড় হয়েছে।...\nশীতে স্বস্তি দিবে মাস্ক\neditor February 2, 2016 Leaveacomment\nকৃষিবিদ মো. হামিদুল ইসলাম : সাধারণতঃ চলাফেরায় গাড়ির চাকার ধুলায় যখন রাস্তা অন্ধকার হয় কিংবা পাশ দিয়ে দ্রুত গাড়ি চলছে- সঙ্গে কালো ধোঁয়া ও ধুলায় আপনি অতিষ্ট, তখন হাতের পাঁচ আঙ্গুল স্বভাবতই নাকে উঠে যায়। কেউবা পকেটের রুমাল, শার্টের হাতল,...


প্রধানমন্ত্রী শেখ হাসিনার প্রদত্ত উপহার পানির ট্যংকি বিতরণ – দৈনিক দিনপ্রতিদিন\nপ্রচ্ছদ >> Lead >> প্রধানমন্ত্রী শেখ হাসিনার প্রদত্ত উপহার পানির ট্যংকি বিতরণ\nবাগেরহাটের মোড়েলগঞ্জে খাবার পনির সংরক্ষনে প্রধানমন্ত্রী শেখ হাসিনার প্রদত্ত উপহার জলাধার পানির ট্যংকি বিতরণ করা হয়েছে।\nবুধবার সকাল ১১টায় জনস্বাস্থ্য প্রকৌশল অধিদপ্তরের উদ্যোগে সমগ্র দেশের নিরাপদ পানি সরবারাহ প্রকল্পের মাধ্যমে এজলাধার বিতরণের আনুষ্ঠানিক উদ্ধোধন করেন উপজেলা নির্বাহী অফিসার মো. দেলোয়ার হোসেন।\nএ সময় অন্যান্যের মধ্যে উপস্থিত ছিলেন উপজেলা জনস্বাস্থ্য দপ্তরের উপ-সহকারি প্রকৌশলী মো. মনিরুল ইসলাম, প্রেসক্লাব সভাপতি মেহেদী হাসান লিপন, সহ-সভাপতি গনেশ পাল, সাবেক সভাপতি এইচএম মইনুল ইসলাম, অর্থ ও দপ্তর সম্পাদক এম.পলাশ শরীফ প্রমুখ।\nজনস্বাস্থ্য প্রকৌশলী অফিস সূত্রে জানাগেছে, ২০২০-২০২১ অর্থ বছরে সমগ্র দেশে নিরাপদ পানি সরবারাহ প্রকল্পের মাধ্যমে জনস্বাস্থ্য অধিদপ্তর এ উপজেলায় ১৬টি ইউনিয়নে ২৬টি করে ৪১৬টি পরিবারের মাঝে এ জলাধার বিতরণ করা হয়। এ ছাড়াও ২০১৯-২০২০ অর্থ বছরে পল্লী অঞ্চলের পানি সরবারাহ প্রকল্পের মাধ্যমে ১০০টি জলাধার বিতরণ করা হয়েছে।\nএ সর্ম্পকে উপ সহকারি জনস্বাস্থ্য প্রকৌশলী অফিসার মো. মনিরুল ইসলাম বলেন, ২০১৫ সাল থেকে রেইন ওয়ার্টার হারভেস্টিং প্রকল্পের মাধ্যমে এ কার্যক্রম শুরু হয়। উপকূলীয় এ অঞ্চলের মানুষের সুপেয় পানির ব্যবহারে বৃষ্টির পানি সংরক্ষনের জন্য মাননীয় প্রধানমন্ত্রী’র প্রদত্ত উপহার ১৭শ’টি ট্যাংকি বিভিন্ন ধাপে ইতোমধ্যে বিতরণ করা হয়েছে।\nএ বিষয়ে উপজেলা নির্বাহী অফিসার মো. দেলোয়ার হোসেন বলেন, মাননীয় প্রধানমন্ত্রী’র প্রদত্ত উপহার স্থানীয় সংসদ সদস্য এ্যাড. আমিরুল আলম মিলন এমপির মাধ্যমে এ জলাধার ইতোমধ্যে প্রতিটি ইউনিয়নে সুবিধাভোগীদের মাঝে বিতরণ অব্যাহত রয়েছে। এ অঞ্চলের মানুষের জন্য ট্যাংকি আরো বরাদ্ধ হবে বলে আশ্বাস্ত করেছেন এমপি মহোদয়।


হুঁশ ফিরবে কবে? - বরেন্দ্র বার্তা\nবরেন্দ্র বার্তা/নাগরিক মতামত/হুঁশ ফিরবে কবে?\nরাজশাহী শহরের প্রবেশ মুখে, তালাইমারী চেকপোস্ট। লকডাউনের জন্য চলাচল সীমিত করতে হিমশিম খাচ্ছে পুলিশ সদস্যরা। তিনজন যাত্রীর একটি ভ্যান। সাথে একটি ছাগল এবং ছাগলের জন্য ঘাসও আছে। উদ্দেশ্য- কোরবানি পরবর্তী বাবার বাড়িতে দাওয়াত খেতে নাইওর যাচ্ছেন। দাঁড়িয়ে দাঁড়িয়ে পুলিশ সদস্যরাও জিগ্গাসাবাদ করছেন ক্লান্তিহীন। হঠাৎ ছাগল ব্যা ব্যা করে উঠলো। পুলিশ জানতে চাইলেন ছাগল ব্যা ব্যা করে উঠলো কেন? যাত্রীদের মধ্যে ছোট শিশুটি জানালো পুলিশ যাতে ছেড়ে দেয় এ জন্য সে ছাগলকে চিমটি কেটেছে। ছাগল কেন নিয়ে যাচ্ছেন জানতে চাইলে তারা জানান বাড়িতে দেখাশোনার কেউ নেই, তাই ছাগলটিকে নিয়েই যাচ্ছেন কুটুমবাড়ি।\nকোরবানি পরবর্তী এই দৃশ্য শুধুমাত্র রাজশাহীর নয়। আনাচে-কানাচে, অলিগলি, হাটে বাজারে, দোকানপাটে, পাড়া-মহল্লায় সারাদেশে এমনটি চলছে। কারো কোন ভ্রুক্ষেপ নেই। একেবারে লাগামছাড়া। সব দায়িত্ব যেন সরকারের। শুধুমাত্র আইনশৃঙ্খলা বাহিনীর সদস্যরা আসছে শুনলেই ভোঁ দৌড়। গ্রামের দিকে ফুটবল খেলা হচ্ছে আয়োজন করে। মহামারি এই অস্থির সময়টাতে মাদকের পরিবহন-বিস্তারও থামেনি। বরং লকডাউনের নিরাপত্তায় কৌশলী হয়ে অনেকাংশে তুলনামূলক বেড়েছে।\nস্বাস্থ্যবিধি মানতে নুন্যতম মাস্ক পরতে অবহেলা দেখা গেছে সেই শুরু থেকেই। বেড়েছে প্রেসক্রিপশন নিয়ে ঘোরাঘুরির প্রবণতা। পুলিশের কাছে মেডিকেলের খালি ফাইল হাতে ধরা পরেছে কেউ কেউ। হ্যান্ড স্যানিটাইজার দূরের কথা, খাবার গ্রহণের আগে সাবান পানিতে হাত ধোয়ার অভ্যাস এখনো গড়ে উঠেনি গ্রামাঞ্চলের অধিকাংশ মানুষের মধ্যে। তাদের একবাক্যে- গরিবের করোনা হয় না। অথচ গ্রামের প্রতি ঘরে ঘরে জ্বরে কাঁপতেছে, আছে খুসখুসে কাশি। চিকিৎসা কেন্দ্রে না গিয়ে বাড়িতে উপসর্গ নিয়ে মারা যাচ্ছে মানুষ। অনেকে আবার চিকিৎসকের স্মরণাপন্ন হচ্ছেন একেবারে অন্তিম পর্যায়।\nঈদ-উল-আযাহা উপলক্ষে ঢাকা শহর ছেড়েছে ১ কোটি ৫ লক্ষ মোবাইল কোম্পানির সিম ব্যবহারকারী। কোরবানি পরবর্তীতে যাদের আবার ফেরত এসেছে ৮ লক্ষের মতো। এইতো শুধুমাত্র ঢাকা শহরের পরিসংখ্যান, অন্যান্য শহরের কথা তো বাদই। অন্যান্য শহর হিসাবের আওতায় আনলে এই সংখ্যা ঢের বাড়বে।\nকরোনায় ভাইরাস প্রতিরোধে দীর্ঘ সময় পেয়েও আমাদের চিকিৎসা ব্যবস্থার কোন পরিবর্তন হয়নি। সঠিক ব্যবস্থায় ৫০ ভাগ মানুষকে না দেয়া গেছে ভ্যাকসিন, না করা গেছে অক্সিজেন প্লান্ট। উপরন্তু চট্টগ্রামের সিআরবিতে গাছ কেটে সরকারি-বেসরকারি পার্টনারশিপের মাধ্যমে হাসপাতাল তৈরি করার হুজুগ। করোনা প্রতিরোধের নানান সরঞ্জাম নষ্ট হয়েছে আমলাতান্ত্রিক জটিলতায়। কর্মকর্তা কর্মচারী কতৃক চিকিৎসা খাতের দুর্নীতির দৃষ্টিগোচর হয়েছে। সংবাদকর্মীরা হেনস্তার স্বীকার হয়েছেন মিডিয়ার মাধ্যমে জনগণের সামনে তুলে ধরায়।\nকরোনায় এ পর্যন্ত আক্রান্ত হয়েছে ১১ লাখ ৫৩ হাজার ৩৪৪ জন। মারা গেছে প্রায় ২০ হাজারের কাছাকাছি মানুষ। প্রতিদিনই মৃত্যুর মিছিল দীর্ঘ থেকে দীর্ঘতর হচ্ছে। সর্বশেষ তিন সপ্তাহ ধরে নিয়মিত মারা যাচ্ছে দু’শয়ের কাছাকাছি লোক। আক্রান্ত এবং মৃত্যুর হারে বিশ্বের শীর্ষ দশের ভিতরেও স্থান নিয়েছে বাংলাদেশ। বেখেয়ালে সংখ্যা হয়ে যাচ্ছে এক একটি জীবন।\nলকডাউন বাস্তবায়নে উন্নয়নশীল দেশগুলো ধাক্কা খাবে স্বাভাবিক। কঠোর লকডাউনের আগে এসকল রাষ্ট্রে নিম্নবিত্ত মানুষের খাবার পৌছানো জরুরি। এমনও হতে পারে মহামারী নিয়ন্ত্রণ করা না গেলে পরবর্তী পৃথিবী হবে দুর্ভিক্ষের মুখোমুখি। কারোই কোন হুঁশ নেই। সরকারের ওপর দোষ চাপিয়েই আমরা খালাস। সব দায় যেন শেখ হাসিনার! অযুুহাত দেখিয়ে অপ্রয়োজনে ঘোরাফেরা করছে তাদের কোন দায় নেই কেন? নাগরিকের দায় কেবল সমালোচনা করা পর্যন্তই সীমাবদ্ধ!\nমানুষকে খাদ্য এবং অর্থ সহায়তা পৌঁছে না দিয়ে আমাদের মতো গরিব দেশে লকডাউন বা শাটডাউন বাস্তবায়ন প্রায় অসম্ভব। অতঃপর লকডাউনের কড়াকড়ি জোরদার করতে হবে। নাগরিকদেরও হতে হবে সচেতন। নচেৎ বর্তমান পরিস্থিতি চলতে থাকলে ক্রমেই অরক্ষিত হয়ে পরেছে আমাদের ভবিষ্যৎ। করোনা প্রতিরোধে নীতিনির্ধারক, আমলা-কর্মচারী সহ সকল পেশাদারিত্ব পর্যায়ের দায়িত্বশীল আচরণও আবশ্যক।\nলেখক: সংগঠক ও বিশ্লেষক


দেবী কালীকার রূপের শাস্ত্রগত ব্যাখ্যা – বাংলা পঞ্জিকা\nমা কালী মহাশক্তি । যা ছিল , যা আছে এবং যা থাকবে সব মা কালীর মধ্যেই আছে । অনন্ত , আদি , বর্তমান সব কালী মায়ের মধ্যেই আছে । দেবী কালীকার প্রচলিত যে রূপটি পূজিত হয়, সেইরূপটির নাম দক্ষিণাকালী। বলা হয়, এই রূপটি এনেছেন তান্ত্রিক সাধক কৃষ্ণানন্দ আগমবাগীশ। এটি তাঁরই মানসচক্ষে পাওয়া মূর্তি। এ বার তাঁর কল্পিত মূর্তির শাস্ত্রীয় ব্যাখ্যা কী আছে বা তার তাৎপর্য কী, সেটা দেখে নেওয়া যাক।\n● ধ্বংসের দেবীঃ কালী শব্দটির ব্যাখ্যা: ‘কাল’ শব্দের স্ত্রীলিঙ্গ ‘কালী’। এই শব্দের অর্থ ‘কালো’ বা ‘ঘোর বর্ণ’। ধ্বংসের মধ্যেই সৃষ্টির বীজ লুকিয়ে আছে । যেমন ঘন কালো রাত্রির পর দিন আসে । তেমনি ধ্বংসের পর সৃষ্টি হয় । ঘন কালো মেঘ বিদায় হলেই আকাশে ঝলমলে সূর্য ওঠে । তাই ধ্বংস ছাড়া সৃষ্টির বিকাশ সম্ভব নয় ।\n● আদ্যাশক্তিঃ মা কালী হলেন আদ্যাশক্তি । জগতের মূল শক্তি ইনি । ইনি মহা সরস্বতী । ইনিই মহা লক্ষ্মী । ইনি রুদ্রানী শিবানী । ইনি ব্রহ্মার শক্তি ব্রহ্মাণী , নারায়নের শক্তি নারায়নী , শিবের শক্তি শিবা। ইনি নারসিংহী , ইনি বারাহী , ইনি কৌমারী , গন্ধেশ্বরী । ইনি শ্রী রামচন্দ্রের শক্তি সীতা দেবী ( বামস্য জানকী ত্বং হি রাবনধ্বংসকারিনী ) , ইনি শ্রীকৃষ্ণের হ্লাদিনী শক্তি , ইনি শ্রী রামকৃষ্ণের সহধর্মিণী মা সারদা । ইনি মহিষমর্দিনী চণ্ডী , ইনি চামুন্ডা , কৌষিকী , দুর্গা ভগবতী । এই ব্রহ্মাণ্ড তাঁর ইচ্ছাতেই চলছে । মায়ের ইচ্ছা ভিন্ন গাছের একটা পাতাও নড়ে না ।\n● সংহার রুপিনীঃ সংহার শব্দের অর্থ ঠিক ধবংস নয় । সংহরন । নিজের ভিতরে প্রত্যাকর্ষণ । যেমন সমুদ্রের ঊর্মিমালা সমুদ্রের বক্ষ থেকেই উদ্ভুত হয় আবার সমুদ্রেই লয় হয় । যেম্ন উর্ণণাভ নিজের গর্ভ থেকে জাল রচনা করে আবার নিজের পেটেই গুটিয়ে নেয় । মৃত্যুর অর্থ পৃথিবী থেকে , নিকট জনের থেকে চির বিদায় নেওয়া – কিন্তু সেই জগত জননীর কোলে আশ্রয় পাওয়া। এই ব্রহ্মাণ্ড সেই মহামায়ার ইচ্ছাতেই রচিত , সংহার কালে তিনি আবার সব গুটিয়ে নেন ।\n● শিবের ওপর কালীঃ এখানে মা কালী শবরূপী শিবের উপর দণ্ডায়মান। শিব হচ্ছেন স্থির বা নীরব। আর কালী হচ্ছেন ‘গতির প্রতীক’। এখানে শিব দেখতে সাদা আর মায়ের রূপ কালো বা ঘন নীল। সাধারণত যাঁরা যোগী বা সাধক, তাঁরা সাধন কালের ‘কূটস্থ’ দর্শনকালে শুভ্র রং বেষ্টিত কালো দেখে থাকেন। আবার বলা হয়ে থাকে মহাদেব এখানে শব রূপ । এর মৃত্যুরুপ শিবের বুকে স্বয়ং জগত মাতা । এর মানে হল মৃত্যু কে জয় ।\n● দিগম্বরীঃ দেবী কালী দিগম্বরী । এর অর্থ তিনি কোন কিছুর বন্ধনে আবদ্ধ নন । তিনি দেশ কালের ওপরে । তিনি সকল জীবের মাতা । এক দিকে দেবী বিশ্বমধ্যে, আবার অন্য দিকে তিনি বিশ্বব্যাপী ও বিশ্বাতীত। যাঁর স্বরূপ এমন, তাঁকে কি কোনও বস্ত্র দিয়ে আবরিত করা সম্ভব! কার কী এমন সাধ্য আছে তাঁর ওই রকম বস্ত্র তৈরী করার? তাই তিনি ঋষি কল্পনায় দিগম্বরী বা নগ্নিকা।\nএ প্রসঙ্গে বলা প্রয়োজন কিছু পণ্ডিত বসনকে কামনা বাসনার প্রতীক বলেছেন । ভগবান শ্রী কৃষ্ণ গোপীনি দের বস্ত্র হরণ করেছিলেন । যারা মূর্খ , নাস্তিক তারা এর মধ্যে অশ্লীলতার প্রসঙ্গ খোঁজেন । এর মানে কিন্তু এই না আমাদের বসনহীন হয়ে থাকতে হবে । খালি কামনা বাসনা আদি ষড়রিপু বর্জন করতে হবে । তবেই দেবকৃপা পাওয়া যাবে । তাই সম্পূর্ণ রিক্ত হয়ে অহং ও অবিদ্যা কে ত্যাগ করেই মায়ের কাছে যেতে হবে ।\n● মুক্তকেশীঃ মা মুক্ত স্বভাবা । তাই তিনি মুক্তকেশী । তাঁর মাথার ঘন কালো চুল বাঁধা অবস্থায় থাকে না। যোগশাস্ত্রে মুক্তকেশ বৈরাগ্যের প্রতীক। তিনি চিরবৈরাগ্যের প্রতীক। তিনি জ্ঞানের দ্বারা লৌকিক বা জাগতিক সকল বন্ধন ছিন্ন করতে পারেন। তাঁর জ্ঞান খড়গের দ্বারা অষ্টপাশ ছিন্ন হলেই নিস্কাম সাধক দেবীর কৃপা পান । তবেই মুক্তি ঘটে। রামপ্রসাদ তাই গাইলেন\nদেবী কালীর সেই কেশ মৃত্যুর প্রতীক । চন্ডীতে আছে মহিষাসুরের হাতে পরাজিত দেবতারা যখন ত্রিদেবের কাছে গেলেন তখন ত্রিদেব ও সমস্ত দেবতাদের তেজ রাশি একত্রিত হয়ে ভগবতী মহামায়ার আবির্ভাব ঘটে । যমের তেজে দেবীর কেশরাশি গঠিত হয় ।\n● মুন্ডমালাঃ মায়ের কন্ঠে মুণ্ডমালা। দেবীর গলায় ৫০টি পিশাচের কাটা মুণ্ডের মালা বা হার। প্রকৃতি অর্থে ৫০টি কাটা মুণ্ড ৫০টি সংস্কৃত বর্ণমালার প্রতীক ।, ১৪টি স্বরবর্ণ আর ৩৬টি ব্যঞ্জন বর্ণ। এখানে প্রতিটি বর্ণ মানে প্রতিটি বীজমন্ত্র। শব্দ ব্রহ্ম। তাই এখানে অক্ষর রূপ বীজমন্ত্রগুলি শক্তির উৎস। দেবী এখানে স্বয়ং শব্দব্রহ্মরূপিণী। কামধেনু তন্ত্রে দেবী স্বয়ং বলেছেন\nরামপ্রসাদ তাই গেয়েছেন\nযত শোন কর্ণপুটে সকল মায়ের মন্ত্র বটে ।\nকালী পঞ্চাশৎ বর্ণময়ী বর্ণে বর্ণে নাম ধরে ।মুন্ডমালা হল জ্ঞান শক্তির প্রতীক । দেবী ব্রহ্মজ্ঞান প্রদান করেন । তিনি চেতনা দান করেন । অন্ধকারে আবদ্ধ জীবকে আলোর পথ দেখান ।\n● হস্তের মেখলাঃ দেবী কালী কটি দেশে নর হস্তের মেখলা । কিন্তু কেন ? হস্ত কর্মশক্তির প্রতীক ।\n● ত্রিনয়নীঃ দেবী কালীর ত্রিনয়ন । দেবীর একটি নয়ন চন্দ্র স্বরূপ , আর একটি সূর্য স্বরূপ । তৃতীয়টি অগ্নি স্বরূপ । দেবী ভূত , ভবিষ্যৎ , বর্তমান সব কিছুই প্রত্যক্ষ করেন ।‘তমসো মা জ্যোতির্গময়’ অর্থাৎ অন্ধকার থেকে আলোতে বা জ্যোতিতে নিয়ে যাচ্ছেন। তিনি আবার সৃষ্টি, স্থিতি ও লয়ের অধিপতি। অর্থাত্ তিনি অতীত, বর্তমান ও ভবিষ্যতেও অবস্থান করবেন। তাঁর ত্রিনয়নের ইঙ্গিতেই ত্রিকাল নিয়ন্ত্রিত হয় । প্রকাশ্য দিবালোকে , সন্ধ্যায় বা রাত্রে আমরা যে কাজ করি নে কেন তিনি দেখছেন । আমরা যদি গোপনে পাপ কাজ করে প্রভাব খাটিয়ে এই পৃথিবীর বিচারসভার হাত থেকে নিস্কৃতি পাইও , তবুও দেবী সব দেখেন – তাঁর বিচার থেকে নিস্কৃতি পাওয়া যাবে না ।\n● চারিহস্তঃ দেবীর চার হাত । তাঁর ওপরের দুহাতে অভয় ও খড়গ । নীচে বর মুদ্রা ও ছিন্ন নরমুণ্ড । অভয় ও বরামুদ্রা সৃষ্টির প্রতীক । খড়গ ও ছিন্ন নরমুণ্ড ধ্বংসের প্রতীক । দুটি বিপরীত কাজ হলেও আমরা মা কালীর মধ্যে দুটিকেই দেখতে পাই । এর অর্থ দেবী কালীর ইচ্ছাতেই সৃষ্টি হয় , তার ইচ্ছাতেই ধ্বংস হয় । দেবী তার খড়গ দ্বারা অবিদ্যা রুপী অসুরকে ধ্বংস করেন ।\n● কৃষ্ণবর্ণঃ কালী মাতা কৃষ্ণবর্ণা। এখানে কালো মানে বর্ণাতীত। সকলেই জানেন কালোর মধ্যে সব বর্ণ মিলে যায়। কালো জগতের আলো। সাধকেরা দেবীকে অনেক সময় গাঢ় নীল বর্ণের দেখে থাকেন, কারণ তিনি গাঢ় নীল আকাশের মতোই অনন্ত অসীম। আদিতে যখন বিশ্ব ব্রহ্মাণ্ড কিছুই ছিল না তখনও তিনি ছিলেন । তিনি অনন্ত । তিনি আদিতেও ছিলেন , তাই তিনি কৃষ্ণবর্ণা । কখনো তিনি নীলবর্ণা । যা সুদীর্ঘ সুনীল নীল আকাশের তুলনীয় । এর অর্থ দেবী অনন্ত । অনন্ত তার লীলা প্রকাশ । যা ব্রহ্মা , বিষ্ণু , মহেশ্বরের অগোচর ।\n● বিবসনা স্তন্যঃ দেবী কালী উলঙ্গিনী । তাই কিছু নাস্তিক , মূর্খ ও বুদ্ধিজীবি শ্রেনীর মানুষ অনেক সময় খারাপ কিছুর সঙ্গে উলঙ্গিনী মায়ের তুলনা করে বসেন । মা উলঙ্গিনী বটে – কিন্তু তিনি যে তাঁর বাৎসল্যের স্নেহধারা তাঁর সকল সন্তান দের জন্যই রেখেছেন । তিনিই ত অন্নপূর্ণা রুপে ধান , শস্যে ভরিয়ে দিয়েছেন । তিনি শাকম্ভরী , তিনিই শতাক্ষী । মা হল পরম করুণাময়ী ।\nসন্তানের দুঃখে তিনি কাঁদেন , সন্তানের উল্লাসেই তিনি আনন্দিত হন । এখানে একটা কথা বলা প্রয়োজন । অনেক পণ্ডিতরা বলেন মা শীতলা নাকি সকলকে বসন্ত রোগের জীবানু দেন । এমন কোন মা আছে যে তার সন্তান দের তিনি রোগ দেবেন ? তাঁর সন্তান রা রোগে কষ্ট পাবে আর তিনি দেখবেন । এমন ধারনা ‘মা’ শব্দের অপমান ।\n● রক্তমাখা জিহ্বাঃ দেবীর রক্তমাখা জিহ্বা রজঃ গুনের প্রতীক । তিনি তার শ্বেত দন্ত পাটি দ্বারা জিহ্বা কেটেছেন । শ্বেত বর্ণ হল স্বত্বঃ গুনের প্রতীক । এর মানে মা আমাদের স্বত্বঃ গুন দ্বারা রজঃ গুনকে সংহত করার শিক্ষে দিচ্ছেন । অর্থাৎ দাঁতের দ্বারা জিহ্বা স্থির রেখে বলতে চাওয়া হয়েছে ত্যাগের দ্বারা ভোগকে জয় করা।\n● মহা শ্মশ্মান বাসিনীঃ দেবী মহাশ্মশ্মান এ বিচরণ করেন । কর্মফল ভোগান্তে জীবের শেষ আশ্রয় স্থল হল শ্মশ্মান । যেখানে তারা জননীর কোলে সুখে নিদ্রা যায় । মায়ের আঁচল এর তুলনা কোটী কোটি স্বর্গের সাথেও হয় না । যেখানে বাৎসল্যের ছোঁয়া লেগেই থাকে। “মায়ের কোলে ঘুমায় ছেলে , এ শান্তি মা কোথায় বল ?”\n● বিপরীত রতাতুরাঃ মহাকালেন চ সমং বিপরীতরতাতুরাম ।। অর্থাৎ আদ্যাশক্তি শ্রী শ্রী কালী বিশ্ব প্রসবিনী । পরম পুরুষ মহাকাল শিবের সাথে মিথুন ক্রিয়ার মাধ্যমেই তিনি সৃষ্টি করে চলেছেন । এই রতি ক্রিয়া পরমার্থিক ।\n● কোমরবন্ধ মানুষের কাটা রক্তঝরা হাত: এখানে কাটা হাত কর্ম বা কর্মফলকে বোঝানো হয়েছে। তাই কাটা হাত কর্মের প্রতীক। মানুষের মৃত্যুর পর জীবাত্মা দেবীর অঙ্গে অঙ্গীভূত হয়ে থাকে, তিনি আবার সমস্ত কর্মের ফলদাত্রী। পরবর্তী জন্মে তাদের কর্মফল অনুসারে বিভিন্নস্থানে বিভিন্ন গর্ভে জন্মগ্রহণ করে থাকে।


ঘুরে এলাম জাফলং…. – The HungryCoder\nরাত ১২.৩০ এর দিকে আমরা আম্বরখানায় নামলাম! আগেই সিন্ধান্ত হয়েছিল আমরা আরাফাত ভাইয়ের বোনের বাসায় থাকব! তাঁর দুলাভাই (পলাশ) এসে আমাদের নিয়ে গেলেন! আমরা খেয়ে দেয়ে ঘুমিয়ে পড়লাম!\nমজার ব্যাপার আমরা যখন সিলেটের কাছাকাছি তখন জোবায়ের সুমন ফোন করে জানতে পারে আমরা সিলেট যাচ্ছি! রাত তখন পোনে ১২ টা বাজে! সাথে সাথে সিন্ধান্ত নিলো সেও আসবে! রাত ১টার গাড়ি ধরে সুমনও রওনা দিল! সকালে এসে পৌছল!\nসকাল বেলা আমরা আলাপ করছি কোন দিকে যাব! সিন্ধান্ত হল আমরা জাফলং যাব আগে! পলাশ ভাই বললেন দেখি গাড়ি ব্যবস্থা করা যায় না! উনি ফোন করে গাড়ি’র ব্যবস্থা করলেন! রওনা দিলাম আরও দুজন অতিথি সহ! দুর থেকে পলাম ভাই কিছু একটা দেখানোর চেষ্টা করছিলেন! আমি ভাবলাম স্পষ্ট যে পাহাড়টা তিনি সেটি দেখাচ্ছেন! কিন্তু কিছুক্ষণ পরে বুঝলাম না!!!!!!!!!!!! তার চেয়েও অনেক উঁচু পাহাড়! কিছুটা অস্পষ্ট! অন্যরকম অনুভূতি পেলাম এত উচুঁ পাহাড় দেখে! কাছ দিয়ে যখন গেলাম তখন কার অনুভূতিতো অন্যরকম! কিন্তু দুঃখ! সবই ভারতের দখলে!\nআমরা ঘন্টাদুয়েক জাফলং কাটালাম! নৌকায় করে ওপারে গেলাম! চা বাগান, পানের বরজ, রাজার বাড়ি ইত্যাদি দেখে ফিরে এলাম! দুঃখ রয়ে গেল, লুঙ্গি বাসায় ফেলে গেছিলাম! তাই গোসল করা হল না!\nফিরে এসে হালকা একটা ঘুম দিয়ে সন্ধ্যার আগে বের হলাম! কিছু জায়গা ঘুরে গেলাম বন্দর সেতুর উপরে! সেখানে অনেকক্ষণ বসে আড্ডা মারলাম! এরপর ভাবলাম নৌকায় করে ঘুরি! রাতের বেলায় নদীর দুধারে আলো, নৌকা করে ঘুরতে অসাধারণ লাগবে! কিন্তু মাঝিকে জিজ্ঞেস করা মাত্র বলল ঘন্টা ২৫০ টাকা! মেজাজটাই একেবারে খারাপ হয়ে গেল! কি আর করা! ৩ দ্বিগুনে ৬ টাকা দিয়ে আমরা এপারে আসলাম! তারপর গেলাম দরগা পাড়ার দিকে! সেখানে গিয়ে দেখি আমার ক্লাস মেট ইমন যে সম্প্রতি আইডিএলসি’তে জয়েন করেছিল! আমি জানতাম না যে সে সিলেটে পোস্টিং পেয়েছে! ওর সাথে অনেকক্ষণ গল্প করে পরের দিন ৬টা’য় গ্রিনলাইনের টিকিট করে রাত ১১ টার দিকে বাসায় ফিরে এলাম! এর মধ্যে কাগজের মন্ড দিয়ে তৈরি একটা শো-পিচের দোকানে কাটালাম অনেক খানি সময়!\nসকালে উঠে আমরা গেলাম এয়ারপোর্টের দিকে! সেখান থেকে পর্যটনের ইকো পার্কে কিছুক্ষণ ঘুরলাম (লাইক্যাতুরা’র পাশে) ! সংযুক্ত রেস্টুরেন্টে খেয়ে মেজাজ খারাপ হল! অন্য খাবারের দাম যাই নেক ফিক্সড প্রাইস ২২ টাকা বোতলের পানির দাম যখন ৩৫টাকা নিল তখনই মেজাটা বিগড়ে গেল! তারা ভ্যালু এড করেনি এমন জিনিসের দাম কিভাবে তারা বেশি নয়! মগের মুল্লুক আরকি!\nতবে ইকোপার্কটিতে ঘুরে কিছুটা মজা লাগল! এরপর রওনা দিলাম শাহজালাল বিজ্ঞান ও প্রযুক্তি বিশ্ববিদ্যালয়ের দিকে! দুটো রিকসা ভাড়া নিয়ে ভিতর থেকে ঘুরে এলাম! সেখানে কাটালাম ঘন্টা খানেক! সাজানো গোছানো ছোট্ট ক্যাম্পাস খানি ভালই লাগল! পিচ্ছি রিকসা চালক আমাকে বলেছিল আমি নাকি রিকসা চালাতে পারব না! তার চ্যালেঞ্জটি নিয়ে তাকে অবাক করে দিলাম ;)! তাকে বুঝলাম রিকসা চালনায় আমি নতুন নই!\nএরপর আরাফাত ভাই সোজা বাসায়! তবে তার আগে আমার কিছু কেনা কাটা করা দরকার! পরের দিন অফিসে জয়েন করার কথা! তাই আমি আর সুমন গেলাম মার্কেটে! বাটা থেকে এক জোড়া স্যান্ডেল কিনলাম! এরপর জিন্দাবাজার গেলাম একটি গেঞ্জি কিনব বলে! ৬০০ টাকা গিয়ে একটা টি-শার্ট কিনলাম (কলার ওয়ালা!)! বাসায় ফিরে এসে খাওয়া দাওয়া করতেই গ্রিন লাইন থেকে ফোন! গাড়ি ৩০মিনিট দেরি হবে! তাই হালকা একটা ঘুম দিলাম! এরপর যথা সময়ের অনেক আগেই পৌঁছে গেলাম স্ট্যান্ডে!\nগ্রিন লাইন পরিবহনের অভূতপূর্ব(!) সেবা\nঘন্টাখানিক বসে থাকার পর যখন বড় ব্যাগগুলো বক্সে দেব তখন গ্রিন লাইনের গাইডের কথা শুনে মেজাজই খারাপ হয়ে গেল! তার কথা এত রাতে যাত্রাবাড়ি থামা (আরাফাত ভাই ও তাঁর বোন নামবেন সেখানে) ঝুকিপূর্ণ! অদ্ভূত কথা! ঢাকার বাহিরে রাতের বেলা এরকম কথা বলা হয়! যাত্রাবাড়িতে নামা যাবে না; নামতে হবে ফকিরাপুল! এটা শোনার পর মেজাজ টাই খারাপ হয়ে গেল! এরপর গাড়িতেও তার সাথে এটা নিয়ে কিছুক্ষণ কেচাল করলাম! কিন্তু গাড়ি ছাড়ার কিছুক্ষণ পরেই বুঝতে পারলাম আমাদেরকে স্ক্যানিয়া বাস বলা হলেও আসলে স্ক্যানিয়া’র সিট না দিয়ে দেয়া হয়েছে ম্যান (MAN) গাড়ির সিট! এর ভিতরের পরিবেশ এতই বাজে যে অনেকেরই মাথা ব্যাথা শুরু হল! সিটের উপরে এসি হোলটা বন্ধ করলেও লাভ নেই কারণ তার পাশেই একটা ফাটা আছে যেটা দিয়ে প্রচন্ড ঠান্ডা বাতাস আসছিল যে শেষ পর্যন্ত আমাকে ব্ল্যাঙ্কেট নিতে হয়েছিল! রেস্টুরেন্টে নামার পরে বুঝলাম অনেকেরই সমস্যা হচ্ছিল! সবাই একই কথা বলছিল! সিটগুলো বাজে! কোমর ও মেরুদন্ডের আয়ু কমে গেছে বহুদিন! যাহোক, শেষ পর্যন্ত ঐ শুয়রের বাচ্চাটা রাজি হল যাত্রাবাড়ি থামাতে! আরও কয়েকজনও রেগে গেল! তারা নামবে সায়েদাবাদ! তাদের নাকি ফকিরাপুল নেমে আবার উল্টা ফেরত আসতে হবে! রাত ১২টার পর যাত্রীদের কি রকম ঝুকি’র মধ্যেই না তারা ফেলছে! এটা শুনতে কার ভাল লাগে! আরাফাত ভাই ও তার বোন নেমে গেলেন! আমরা রয়ে গেলাম। আমরা কারওয়ান বাজার নামব বলেছিলাম! কিন্তু দেখলাম গাড়ি কাওরান বাজার থেকে অনেকটা সামনে চলে গেছে! তখন চিৎকার দিয়ে হেল্পারের দৃষ্টি আর্কষণ করে গাড়ি থামালাম! জানা গেল গাইড হেল্পার কে কিছু না বলেই ফকিরাপুল থেকে নেমে গেছে! একটা সিএনজি অটো নিয়ে বাসায় এসে আবিষ্কার করলাম দুপুরে শপিং করা টি-শার্ট, স্যান্ডেল, কিছু শো-পিচ ও একটা শর্ট প্যান্ট সমেত ব্যাগটি সিটের উপরে র বক্সে রয়ে গেছে! সাথে সাথে কলাবাগান ও রাজারবাগে ফোন দিলাম (তখন রাত ১টা)! কিন্তু কেউ ফোন ধরল না! আরাফাত ভাইকে জানালাম ভোরে যেন তিনি কথা বলেন! তিনি সকালে ফোন দিলেন কলাবাগানে! সেখানে বলা হল রাজারবাগ ফোন করতে! রাজারবাগ থেকে ড্রাইভারের নম্বর দিয়ে বলল তার সাথে যোগাযোগ করতে! কিন্তু ড্রাইভারের ফোন বন্ধ! সেদিন সারাদিন ও পরের দিন বিকাল পর্যন্ত ড্রাইভারের সাথে যোগাযোগ করে তাকে না পেয়ে আমি কলাবাগান গেল! মনে হল ২৭ নম্বর গাড়ির কাউন্টারে গেছি! “আপনি রাজারবাগে কথা বলেন” বলেই খালাস! তাদের কাছ থেকে নম্বর নিয়ে রাজারবাগে আবার কল করলাম! বলল তাদের কাছে কোন রিপোর্ট নেই এরকম! অদ্ভূত! ঐ মূহূর্তের আগ পর্যন্ত আমি ১০০% নিশ্চিত ছিলাম যেহেতু গ্রিন লাইন আমি ব্যাগটি ফেরত পাব! কিন্তু হায়! বাংলাদেশের সকল পরিবহনই যে প্রায় এক তা গুতা খেয়ে প্রমাণ পেলাম! কেউ দ্বায়িত্ব নিয়ে জিনিসটির সন্ধান করলো না দেখে গ্রিন লাইনের উপর বেশ হতাশ হলাম! আর কখনো এটাতে ভ্রমণের ইচ্ছা নেই!\nNote: Bus no: 3913 (Coach No: 206), Journey Date: 23rd May, 2009, Time: 6.30pm.\nভ্রমনের ফটো গ্যালারি\n← Previous Post ‘প্রথম আলো’ এক অনবদ্য উপন্যাস\nNext Post → How to Upgrade Fedora 10 to Fedora 11


Mohun Bagan to merge with ATK sports : মিশে যাচ্ছে কলকাতার দুই প্রধান! সংযুক্তির পথে এটিকে-মোহনবাগান | Indian Express Bangla\nmohun bagan to merge with atk\nমিশে যাচ্ছে কলকাতার দুই প্রধান! সংযুক্তির পথে এটিকে-মোহনবাগান\nসরকারিভাবে এখনও মোহনবাগানের সঙ্গে এটিকে-র চুক্তির কথা স্বীকার করা হয়নি। তবে সূত্রের খবর, গাঁটছড়া বাঁধার প্রক্রিয়া প্রায় পাকা। চলতি সপ্তাহের শেষেই সরকারিভাবে এই চুক্তির কথা জানানো হতে পারে।\nJanuary 12, 2020 1:58:49 pm\nআগামী বছরেই আইএসএল! দেশের শীর্ষস্থানীয় লিগে খেলার জন্য পুরোদস্তুর ভাবে প্রস্তুতি নিয়ে ফেলল মোহনবাগান। এটিকে-র সঙ্গে সংযুক্তির মাধ্যমে। দীর্ঘদিন ধরেই মোহনবাগান কর্তারা ইনভেস্টরের খোঁজে ছিলেন। একাধিক সংস্থার সঙ্গে কথাবার্তা এগোলেও তা চূড়ান্ত হয়নি।\nআরও পড়ুন ধোনিকে জোরালো ‘আক্রমণ’ গাভাসকারের, আরও বিতর্কে মাহি\nমোহনবাগানের শীর্ষকর্তা দেবাশিস দত্ত সংবাদসংস্থা পিটিআইকে বলেছেন, “এই বিষয়ে এখনও পর্যন্ত কোনও কনফার্মেশন নেই। তবে ভবিষ্যতে চুক্তির বিষয়ে বহুদিন ধরেই আমাদের সঙ্গে আলোচনা চলছে। চুক্তি চূড়ান্ত হলে সরকারিভাবে ঘোষণা করা হবে।”\nমোহনবাগানের মতোই এটিকের তরফে এই চুক্তির কথা সরাসরি স্বীকার করা হয়নি। তিনি বরং জানান, আইএসএল আয়োজক, এফডিএসএল কর্তারা এই বিষয়টি দেখছে। তিনি জানান, “প্রতি তিন মাস ছাড়া এমন গুজব শুনে থাকি আমরা। শেষবার শুনেছিলাম এটিকে নাকি ইস্টবেঙ্গলের সঙ্গে চুক্তি করছে। এখন আবার মোহনবাগানের কথা শুনছি। দেখা যাক বিষয়টি কী হয়। এফডিএসএল বিষয়টি দেখছে। ওরাই চূড়ান্ত কথা বলবে।”\nআরও পড়ুন রক্তাক্ত জেএনইউ, ছাত্রসমাজকে কড়া বার্তা দিলেন গাভাসকার\nযদিও টুর্নামেন্টের আয়োজক সংস্থা এফডিএসএলের তরফে কোনও প্রতিক্রিয়া পাওয়া যায়নি। ভারতীয় ফুটবলের রূপরেখা অনুযায়ী, চলতি মরশুমের শেষেই আইএসএলকে দেশের শীর্ষ লিগের মর্যাদা দেওয়া হবে। ধীরে ধীরে আইলিগের সঙ্গে আইএসএলেরও সংযুক্তি ঘটবে।\nWeb Title: Mohun bagan to merge with atk\nধোনিকে জোরালো ‘আক্রমণ’ গাভাসকারের, আরও বিতর্কে মাহি\nযুবভারতীতে বজ্রপাত! বাতিল এটিকে মোহনবাগান-বসুন্ধরার AFC মহারণ


বিশ্ব থেকে করোনার বিদায়, বিশ্ব স্বাস্থ্য সংস্থার বিবৃতি নিয়ে বিতর্ক – State Watch\nশীত বিদায়ের সঙ্গে করোনাভাইরাসের বিধিবিধান নিয়ে ক্রমশ ধৈর্য হারাতে শুরু করেছেন ইউরোপ, আমেরিকাসহ উত্তর গোলার্ধের মানুষ৷ দেশগুলোর ওপর লকডাউন তুলে নেয়ার চাপ বাড়ছে ক্রমাগত৷ টিকা নিয়ে করোনাপরবর্তী মুক্ত জীবনের জন্যেও মুখিয়ে রয়েছেন মানুষ৷\nকিন্তু সত্যিকারভাবে করোনা কবে বিদায় নিচ্ছে? সম্প্রতি বিশ্ব স্বাস্থ্য সংস্থার কথিত এক বিবৃতি নিয়ে নতুন করে বিতর্ক এসেছে সামনে৷ কয়েক মাসের মধ্যেই করোনা বিদায় নিচ্ছে, সংস্থাটির ইউরোপের পরিচালক হান্স হেনরি ক্লুগের উদ্ধৃতি দিয়ে সম্প্রতি এমন খবর প্রকাশ হয়৷ যদিও ক্লুগ পরে জার্মান সম্প্রচার মাধ্যম জেডডিএফকে জানিয়েছেন, তিনি মোটেও এমন কথা বলেননি৷ বরং খোলাসা করে বলেন, ২০২২ সালে মহামারিকে পেছনে ফেলা সম্ভব হবে তিনি এমনটাই মনে করেন৷\nকরোনাভাইরাস কি তাহলে হার মানতে যাচ্ছে?\nবার্লিনভিত্তিক সারিটে হাসপাতালের ভাইরোলজিস্ট ক্রিশ্চিয়ান ড্রস্টেন তেমন মনে করেন না৷ তিনি বলেন, যে ধরনগুলো রয়েছে তার কোনোটি দুর্বল হয়েছে এমন কোনো ইঙ্গিত তারা দেখতে পাচ্ছেন না৷ করোনা দুর্বল হচ্ছে বা বিদায় নিচ্ছে এমন চিন্তা পুরোপুরি কাল্পনিক৷ জানুয়ারিতে ডেয়ার স্পিগেল ম্যাগাজিনকে দেয়া সাক্ষাৎকারে তিনি বরং ২০২১ সালে পরিস্থিতি আগের বছরের চেয়ে খারাপের শঙ্কাই প্রকাশ করেছেন৷ জার্মানির মহামারি বিশেষজ্ঞ ও বুন্ডেসটাগের আইন প্রণয়নকারী কার্ল লাউটাবাখও দ্রুত বিধিনিষেধ তুলে নেয়ার ব্যাপারে সতর্ক করেছেন৷\nপরিসংখ্যান কী বলছে\nফেব্রুয়ারির শেষে বিশ্বজুড়ে করোনা আক্রান্তের সংখ্যা ছিল ১১ কোটি ৪০ লাখ৷ ২৫ লাখ মানুষ মারা গেছেন আর সাড়ে ছয় কোটি মানুষ আরোগ্য লাভ করেছেন৷ কিছু দেশের পরিসংখ্যান এখনো আতঙ্কজনক৷ এমনকি ভাইরাসটি নিজেকে যেভাবে বদলাচ্ছে, তাতে তৃতীয় ধাক্কার শঙ্কাও আছে৷\nতারপরও মহামারি থেকে উত্তরণে আশার আলো দেখা যাচ্ছে৷ বিশ্ব স্বাস্থ্য সংস্থার প্রতিবেদন অনুযায়ী, যেমনটা প্রত্যাশা করা হয়েছিল গত দুই মাসে সংক্রমণের মাত্রা তার চেয়েও দ্রুতগতিতে কমেছে৷ জানুয়ারির মাঝামাঝিতে দৈনিক সাত লাখ মানুষ আক্রান্ত হয়েছেন, যা এখন অর্ধেকের কাছাকাছি নেমে এসেছে৷ গত এক মাসে মৃত্যুর সংখ্যায় কমে প্রায় অর্ধেক হয়েছে৷\nবিশ্ব স্বাস্থ্য সংস্থার মহাপরিচালক টেড্রস অ্যাডানম গেব্রেয়েসাস এই পরিসংখ্যানকে আশাব্যাঞ্জক বলে উল্লেখ করেছেন৷ তিনি মনে করেন, কোভিড-১৯-কে যে দমানো সম্ভব এবং জনগণের স্বাস্থ্য সুরক্ষার উদ্যোগ যে কাজে লেগেছে এই প্রবণতা থেকে সেই ইঙ্গিতই মিলছে৷\nকরোনার সংক্রমণ কমার পেছনে একক কোনো কারণ নেই৷ বেশ কিছু বিষয় সেখানে ভূমিকা রেখেছে, সেটি অবশ্যই বলা যায়৷ টিকাও এর একমাত্র কারণ নয়৷ কেননা, জনসংখ্যার হিসাবে বিশ্বের খুবই সামান্য একটি অংশ এখন পর্যন্ত টিকার আওতায় এসেছে৷ সামাজিক দূরত্ব আর স্বাস্থ্যবিধিগুলোই যে কিছু দেশে কাজে লেগেছে, সেটি অনেকটা প্রমাণিত৷ আবার কিছু কিছু দেশে করোনার বিরুদ্ধে হার্ড ইমিউনিটি বা গণপ্রতিরোধও তৈরি হচ্ছে৷ যেমন, যুক্তরাষ্ট্র ও ব্রাজিলে জনসংখ্যার একটি উল্লেখযোগ্য অংশ এরই মধ্যে করোনা আক্রান্ত হয়ে গেছেন৷ তাদের বড় একটি অংশ হয়ত পরীক্ষার আওতায়ই আসেনি৷\nকোনো কোনো গবেষক এমনটাও বলছেন যে, মিউটেশন বা নিজেকে বদলাতে গিয়ে করোনার ভাইরাস যে দুর্বল হয়ে পড়ছে সেটিও লক্ষ্য করা যাচ্ছে৷ ফেব্রুয়ারির মাঝামাঝি এমন একটি গবেষণা প্রকাশিত হয়েছে চিকিৎসা বিষয়ক জার্নাল সায়েন্স-এ৷ সেখানে বলা হয়েছে, করোনা ভাইরাসের ক্রমাগত পরিবর্তনে মহামারি দ্রুতই অতিমারিতে রূপ নেবে৷\nবাংলাদেশে করোনাভাইরাস সংক্রমণ ধরা পড়ার এক বছর পূর্ণ হতে যাচ্ছে আগামীকাল ৮ মার্চ । গত বছরের ৮ মার্চ সরকারের পক্ষ থেকে প্রথম জানানো হয় তিনজনের শরীরে করোনাভাইরাস শনাক্ত হয়েছে। তাদের মধ্যে দুজন বিদেশফেরত এবং একজন দেশে থাকা তাদের পরিবারের সদস্য। তাদের কুয়েত বাংলাদেশ মৈত্রী সরকারি হাসপাতালে রেখে চিকিৎসা দেওয়া হয়।\nদেশ থেকে এখনো করোনা বিদায় নেয়নি, বরং অনেক মানুষের অসতর্ক আচরণের কারণে চোখ রাঙাচ্ছে। গত মাসেও করোনায় শনাক্ত বা সংক্রমণ নিচের দিকে নেমে ছিল, এখন আবার তা বাড়তে শুরু করেছে। সরকারি ও বেসরকারি পর্যায়ের বিশেষজ্ঞরা সবার প্রতি বারবার স্বাস্থ্যবিধি মেনে চলার আহবান জানাচ্ছেন। বলা হচ্ছে, সতর্কতায় শিথিলতা দেখালে যেকোনো সময় পরিস্থিতি আরো ঝুঁকিপূর্ণ অবস্থায় যেতে পারে।\nস্বাস্থ্য অধিদপ্তরের এমআইএস শাখার পরিচালক অধ্যাপক ডা. মিজানুর রহমান জানান, গতকাল বিকেল সাড়ে ৫টা পর্যন্ত টিকা দেওয়ার জন্য নিবন্ধন করেছেন ৪৯ লাখ দুই হাজার ৯৪৮ জন। গতকাল দুপুর পর্যন্ত টিকা নিয়েছেন ৩৬ লাখ ৮২ হাজার ১৫২ জন। টিকা নেওয়ার পর মৃদু পার্শ্বপ্রতিক্রিয়া দেখা দেয় ৮২৫ জনের মধ্যে।


ক্যান্সারের যে ১০টি লক্ষণ সহজেই সনাক্ত করা সম্ভব! – আওয়ার নিউজ\nক্যান্সারের যে ১০টি লক্ষণ সহজেই সনাক্ত করা সম্ভব!\nস্বাস্থ্য Comments Off on ক্যান্সারের যে ১০টি লক্ষণ সহজেই সনাক্ত করা সম্ভব! সংবাদটি প্রিন্ট করুন\n« শত্রুতার বলি ১৬টি আম গাছ ! (পূর্বের সংবাদ)\n(পরের সংবাদ) রাবিতে পাহাড়ী ছাত্র পরিষদ শিক্ষার্থীদের নবীনবরণ »


ঢাকার ভোটে মোশাররফ-মওদুদকে দায়িত্ব দিল বিএনপি ঢাকার ভোটে মোশাররফ-মওদুদকে দায়িত্ব দিল বিএনপি – bangla24bdnews.com\nবুধবার, ২৩ সেপ্টেম্বর ২০২০, ০১:৪৩ পূর্বাহ্ন\nঢাকার ভোটে মোশাররফ-মওদুদকে দায়িত্ব দিল বিএনপি\nআপডেট সময় : শনিবার, ৪ জানুয়ারী, ২০২০\nআসন্ন ঢাকার দুই সিটি করপোরেশন নির্বাচন পরিচালনার জন্য পরিচালনা কমিটি গঠন করেছে বাংলাদেশ জাতীয়তাবাদী দল-বিএনপি। এর মধ্যে উত্তর সিটিতে (ডিএনসিসি) নির্বাচন পরিচালনার দায়িত্ব পেয়েছেন দলটির স্থায়ী কমিটির সদস্য ব্যারিস্টার মওদুদ আহমদ।\nআর দলের স্থায়ী কমিটির অপর সদস্য ড. খন্দকার মোশাররফ হোসেনকে দেওয়া হয়েছে ঢাকা দক্ষিণে (ডিএসসিসি) নির্বাচন পরিচালনা কমিটির দায়িত্বে।\nশনিবার (০৪ জানুয়ারি) রাতে রাজধানীর গুলশানে বিএনপির চেয়ারপারসনের রাজনৈতিক কার্যালয়ে স্থায়ী কমিটির বৈঠক শেষে দলটির মহাসচিব মির্জা ফখরুল ইসলাম আলমগীর এসব কথা জানান।\nতিনি জানান, দুই সিটি নির্বাচন পরিচালনার জন্য দায়িত্ব ২১ সদস্য করে দুটি কমিটি গঠন করা হয়েছে। এর মধ্যে ঢাকা উত্তর সিটি করপোরেশনে নির্বাচন পরিচালনার জন্য ব্যারিস্টার মওদুদ আহমদকে আহ্বায়ক করে কমিটি করা হয়েছে। এ কমিটির সমন্বয়ক হিসেবে থাকবেন স্থায়ী কমিটির সদস্য গয়েশ্বর চন্দ্র রায় ও সেলিমা রহমান।\nআর ঢাকা দক্ষিণে ড. খন্দকার মোশাররফ হোসেনকে আহ্বায়ক করে মির্জা আব্বাস ও ইকবাল হাসান মাহমুদ টুকুকে সমন্বয়ক করা হয়েছে।\nআন্দোলনের অংশ হিসেবে বিএনপি সিটি নির্বাচনে অংশ নিয়েছে জানিয়ে মির্জা ফখরুল বলেন, সুষ্ঠুভাবে নির্বাচন সম্পন্নের জন্য এই কমিশন যোগ্য নয় একথা আমরা বহুবার বলেছি। গত জাতীয় নির্বাচনে সেটাই প্রমাণিত হয়েছে। তারপরও আমরা নির্বাচনে অংশ নিচ্ছি।\n‘আমরা মনে করি একটা গণতান্ত্রিক দল হিসেবে নির্বাচনে অংশ নেওয়া আমাদের কাজের মধ্যে পড়ে এবং এটা দায়িত্ব। আমরা নির্বাচনে অংশগ্রহণ করার আরেকটা কারণ হচ্ছে নির্বাচন কমিশন সুষ্ঠু নির্বাচন করতে কতটা অযোগ্য এবং এই সরকার যে একটা সুষ্ঠু নির্বাচন করতে আগ্রহী নয় সেটা জনগণের সামনে তুলে ধরা। সরকার ও নির্বাচন কমিশনকে পরীক্ষা করার জন্য আমরা নির্বাচনে অংশগ্রহণ করছি।’\nবিএনপি মহাসচিব বলেন, সিটি নির্বাচন উপলক্ষে কমিশনে চিঠি নিয়ে আমাদের একটি ডেলিগেশন টিম যাবে। নির্বাচন সুষ্ঠু করার জন্য আমাদের প্রস্তাব এবং দাবি দাওয়াগুলো সেই চিঠিতে থাকবে। নির্বাচন সুষ্ঠু করতে প্রয়োজনীয় ব্যবস্থা নেওয়ার জন্য ডিএমপি কমিশনার এবং পুলিশের আইজি কাছে চিঠি দেওয়া হবে।\nইভিএম নিয়ে রোববার (০৫ জানুয়ারি) গুলশানে চেয়ারপারসনের রাজনৈতিক কার্যালয়ে সংবাদ সম্মেলন করা হবে জানান মির্জা ফখরুল।\nবৈঠকে ড. খন্দকার মোশাররফ হোসেন, ব্যারিস্টার মওদুদ আহমদ, মির্জা আব্বাস, ব্যারিস্টার জমির উদ্দিন সরকার, ড. আব্দুল মঈন খান, নজরুল ইসলাম খান, আমির খসরু মাহমুদ চৌধুরী ও ইকবাল হাসান মাহমুদ টুকু প্রমুখ উপস্থিত ছিলেন।\nফের লকডাউনের কথা এখনও চিন্তা করিনি: মন্ত্রিপরিষদ সচিব\nসরকারের সাথে কোনো আপস চলবে না: মান্না\n১৩ অক্টোবর নুরের বিরুদ্ধে অপহরণ-ধর্ষণ মামলার প্রতিবেদন\nকরোনা: বিশ্বজুড়ে রেকর্ড সংক্রমণ, কমেছে মৃত্যু\nউভয় জাহানের কল্যাণে যে দোয়া করবে মুমিন\nকরোনাভাইরাসে মোট মৃতের ৯০ শতাংশ চল্লিশোর্ধ্ব\nশাস্তি বেড়ে আবারও কারাগারে রিয়া\nগাজার অবরোধ তুলে নিতে ইসরাইলকে ২ মাসের আল্টিমেটাম


মুহাম্মদ মনজুর হোসেন খান : খাদ্য ও পণ্যদ্রব্যে যে বিষ ঢালাওভাবে মেশানো হচ্ছে এবং তা বন্ধ করার কার্যকর পদক্ষেপ খুবই ক্ষীণ। পরিচ্ছন্ন রাজনৈতিক সংস্কৃতি উচ্চ আসনে পৌঁছতে না পারার কারণে এর প্রভাব কেমিক্যাল আমদানিকারক সকল পণ্যের পাইকারি ও খুচরা ব্যবসায়ী এবং ভোক্তার মানসিকতার ওপর গিয়ে পড়েছে। সর্বগ্রাসী ভেজাল ও বিষক্রিয়ার এটি হলো প্রধানতম কারণ। দেশের বিপুল সংখ্যক মানুষ শিক্ষিত ও স্বাস্থ্যসচেতন নয়। এ কারণে পণ্যে বা খাদ্যে ভেজাল সম্পর্কে তাদেও সচেতনতা খুবই কম। এটিকে একটি সুযোগ হিসেবে কাজে লাগিয়ে অসাধু ব্যবসায়ীরা পণ্যে ভেজাল দিয়ে সরলবিশ্বাসী ক্রেতাসাধারণকে প্রতারিত করছে।\nহাট-বাজার ও বিপণী-বিতানগুলোতে প্রতিনিয়ত ভেজাল পণ্য কেনা-বেচা হলেও যারা পণ্যে ভেজাল দেয় তাদের দৃষ্টিন্তমূলক শাস্তি দেয়া হয় না। ফলে পণ্যে ভেজালের মাত্রা দিনদিন বেড়েই চলেছে। তাই যথাযত শাস্তি না হওয়াও বাংলাদেশে পণ্যে ভেজালের একটি উল্লেখযোগ্য কারণ। পণ্যে বা খাদ্যে ভেজাল মিশ্রণ একটি মারাত্মক সামাজিক অপরাধ। এ বিষয়ে বাংলাদেশে কঠোর আইন থাকলেও তা যথাযথভাবে প্রয়োগ করা হয় না। আইনের যথাযথ প্রয়োগ না হওয়া পণ্যে ভেজালের অন্যতম কারণ। পণ্য এবং খাদ্যসামগ্রীতে যেসব কেমিক্যাল ও ভেজাল দ্রব্য ব্যবহার করা হয়, তা বাংলাদেশে অত্যান্ত সস্তা এবং সহজলভ্য। ফলে ভেজাল মিশ্রণকারীরা খুব সহজেই পণ্য এবং খাদ্যসামগ্রীতে ভেজাল মিশ্রণ করে থাকে।\nএ দেশের হাট-বাজার ও বিপনী-বিতানগুলোতে বিজ্ঞাপন নির্ভর চাকচিক্যময় প্রচুর পণ্যসামগ্রী পাওয়া যায়। এমতাবস্থায় সাধারণ ভোক্তাদের স্বাস্থ্যসম্মত খাবার পছন্দ করতে হিমশিম খেতে হয়। স্বাস্থ্যসম্মত ও নিরাপদ পণ্যসামগ্রী ক্রয়ের ক্ষেত্রে চটকদার বিজ্ঞাপন দারুণভাবে প্রতিবন্ধকতার সৃষ্টি করছে। অসাধু ব্যবসায়ীরা কথার ফুলঝুরি আর স্বাস্থ্যের জন্য নিরাপদ বিজ্ঞাপন প্রচার করে প্রতিনিয়ত সাধারণ ভোক্তাগণকে প্রতারিত করছে। বাংলাদেশে একসময় পণ্যে ভেজাল দেওয়া ছিল গুটিকয়েক ব্যবসায়ীদেও মধ্যে সীমিত, আজ তা ঢুকে পড়েছে সমাজের সর্বত্র। ভেজাল পণ্য বাজারের সর্বত্র বিরাজমান। মুনাফালোভী মানুষ রাতারাতি অর্থ-বিত্তশালী হওয়ার লক্ষ্যে ভেজালের কারবার করে যাচ্ছে। প্রতারিত হচ্ছে বিপুল সংখ্যক মানুষ। এখানে সাধারণ-অসাধারণে কোন কথা নেই, পার্থক্য নেই। এক কথায় পণ্যে ভেজাল ও বিষক্রিয়ার শিকার সবাই।\nবাংলাদেশে ভেজাল পণ্য, খাদ্যদ্রব্য, পানীয় ও ঔষধের কারণে দেশের প্রতিটি মানুষ প্রত্যক্ষ বা পরোক্ষভাবে কমবেশি ক্ষতিগ্রস্ত। উদাহরণস্বরূপ যে মিষ্টি বিক্রেতা মিষ্টির মধ্যে সোডিয়াম সাইক্লামেট, স্যাগারিন, কাপড়ের ও চামড়ার ক্ষতিকর রং ব্যবহার করে বিক্রি করছেন, সেই মিষ্টি বিক্রেতা বাজার হতে ফরমালিন দেয়া মাছ অথবা দুধ খাচ্ছেন অথবা ফরমালিন দেয়া মাছ বিক্রেতা বাজার হতে ক্ষতিকর কেমিক্যাল মিশ্রিত বিস্কুট খাচ্ছেন অথবা তার বাচ্চাকে ক্ষতিকর রঙিন চকলেট খাওয়াচ্ছেন। এভাবে বাংলাদেশের প্রতিটা মানুষ ভেজাল পণ্য এবং খাদ্যদ্রব্যের কারণে প্রতিনিয়ত ক্ষতিগ্রস্ত হচ্ছেন। বাংলাদেশে ব্যবসা-বাণিজ্য তথা হাট-বাজার ও বিপণী বিতাগুলোর পণ্যসামগ্রীতে ভেজালের মাত্রা বা স্বরূপ কেমন তা তুলে ধরতে Transparency International Bangladesh (TIB)-পুরুস্কারপ্রাপ্ত অনুসন্ধানী প্রতিবেদন এবং সরকারিভাবে সরেজমিনে পরিচালিত ভেজালবিরুধী কিছু তথ্য নিম্নে তুলে ধরা হলো।\nটিভিচিত্র, সংবাদপত্রে এবং পণ্যের লেবেলে মনলোভা বিজ্ঞাপন দিয়ে বেশ কিছু প্রতিষ্ঠান দেশব্যাপী ‘ন্যাচারাল মিনারেল’ ও ‘পিউরিফইড ড্রিংকিং ওয়াটার’ নামে বোতলজাত পানি বারজাত করলেও এসব পনির শতকরা ৯৮ ভাগই বিশুদ্ধ, জীবাণুমুক্ত বা ন্যাচারাল মিনারেল সমৃদ্ধ নয়। অনুসন্ধনে জানা গেছে Bangladesh Standards and Testing Institutions (BSTI)-এর বিধানমালা অনুযায়ী মিনারেল ওয়াটার ও পিউরিফইড ড্রিংকিং ওয়াটার প্রস্তুত করার জন্য বোতলজাত পানিতে স্বাস্থ্যসম্মত যেসব উপাদান থাকা বাধ্যতামূলক, অধিকাংশ পানিতেই সেসব উপাদানের উপস্থিতি নামমাত্র, আবার শরীরের জন্য ক্ষতিকারক যেসব জীবাণু বা পদার্থ শোধন করা অপরিহার্য, সেসব জীবাণুর প্রকট উপস্থিত রয়েছে এসব বোতলজাত পানিতে।\nফলে মিনারেল ও বিশুদ্ধ পানির নামে বোতলজাত পানি কিনে ভোক্তারা প্রতিনিয়ত প্রতারিত হচ্ছেন এবং মোটা অংকের অর্থের অপচয় করছেন। ঢাকা বিশ্ববিদ্যালয়ের মৃত্তিকা, পানি ও পরিবেশ বিজ্ঞান বিভাগ পরিচালিত এক গবেষণায় দেশের পানি উৎপাদনকারী শিল্পের উদ্বেগজনক চিত্র ফুটে ওঠে। দেশের প্রথম সারির পানি উৎপাদনকারী প্রতিষ্ঠানগুলোর জনপ্রিয় ব্রান্ডের পানিও এ তালিকায় অন্তর্ভূক্ত হয়। জানা যায়, পানির মান যাই হোক বাজারে পাওয়া নিম্নমানের প্রায় সবকটি পানি উৎপাদনকারী প্রতিষ্ঠানই দেশের একমাত্র পণ্যদ্রব্যেও মান নিয়ন্ত্রণকারী প্রতিষ্ঠান বিএসটিআই-এর ছাড়পত্র পেয়েছে। বোতলজাত পানি উৎপাদনের প্রতিষ্ঠানগুলো ওয়াসার পানি ব্যবহার করে। তাদের নিজেস্ব ল্যাবরেটরি, ডিপটিউবওয়েল নেই।\nভেজাল ভোজ্য তেলে দেশের বাজার এখন সয়লাব। বাজার বিভিন্ন জাতের ও ব্রান্ডের অতিন্সেহের পদার্থ এ ভোজ্য তেলের তেলেসমাতিতে আসল-নকলের ফারাক প্রায় উঠে গিয়েছে। বাজারে বিক্রীত সরিষার তেল, সয়াবিন, বাটার অয়েল, ঘি অধিকাংশই ভেজাল। অপরিশোধিত সয়াবিন তেলের সাথে মাস্টার এসেন্স হিসেবে সুপরিচিত এ্যালিলি সোথায়োসায়ানাইডসহ বিপজ্জনক রাসায়নিক পদার্থ মিশিয়ে তৈরী করা হয় ‘খাঁটি সরিষার তেল’। অনেক ক্ষেত্রে কৃত্রিম ঝাঁঝ ও রঙ মিশিয়ে সয়াবিন তেলকে সরিষার তেলে রূপান্তরিত করা হয়। এই তেল ডেকটি বা কড়াইতে ঢালার পর গরমে অধিক হারে ফেনা হয়। বিশেষজ্ঞদের মতে, এই তেল লিভার সিরোসিস ও ক্যান্সারসহ সকল পেটের পীড়া ও চর্মরোগের অন্যতম কারণ।\n‘সম্পূর্ণ কোলেস্টেরলমুক্ত’ এ লেভেল বড় ধরনের এক রসিকতা ছাড়া আর কিছু নয়। গরুর চর্বি, তেল ও আলু মিশিয়ে তৈরী করা হয় ভেজাল বাটার অয়েল। দেশের বিভিন্ন এলাকার মিলের পঁচা পাম অয়েল ও পঁচা সরিষার তেল এবং বিষাক্ত পাম স্টিয়রিন মিশিয়ে তৈরী হয় সয়াবিন। চটকদার লেবেল লাগিয়ে ‘১০০ ভাগ খাঁটি তেল’ হিসেবে বাজারে বিক্রয় হচ্ছে। এ তেলের বোতল-কৌটায় লাগানো হয়ে থাকে বি.এস.টি.আই-এর নির্ভেজাল সার্টিফিকেট।\nবেশীরভাগ হোটেল-রেস্তোরাঁয় ভেজাল খাদ্যেও ছড়াছড়ি। গরুর নামে মহিষের মাংস, খাসির নামে বকরী-ভেড়ার মাংস আর পঁচা-বাসি ময়লাযুক্ত খাবার হোটেল-রেস্তোরাঁয় প্রচুর বিক্রয় হচ্ছে। এমনকি মরা মুরগীর মাংস দুষ্প্রাপ্য নয়। অধিকাংশ হোটেল-রেস্তোরাঁর পরিবেশ স্বাস্থ্যসম্মত নয়। নোংরা-স্যাঁতসেঁতে গন্ধময় পরিবেশে রান্না-বান্না হয়। হোটেলে ব্যবহৃত ডেগ-ডেগচি, হাঁড়ি-পাতিল, কড়াই, থালা-বাসন, গ্লাস, কাপ-পিরিচ, চামচ ভালভাবে পরিষ্কার করা হয় না। হোটেল-রেস্তোরাঁয় এই সমস্ত খাবার খেয়ে সাধারণ মানুষ প্রতিনিয়ত আমাশয়, ডায়রিয়া, ফিতা ক্রিমি এবং হেপাটাইটিস রোগে আক্রান্ত হচ্ছে। আর চিকিৎসা করতে গিয়ে সর্বস্বান্ত হচ্ছে।\nসারাদেশে ভেজাল-নকল, নিম্নমানের মেয়াদ উত্তীর্ণ ঔষধ নির্বিঘ্নে বিক্রয় হচ্ছে। নিরাময় ও জীবন রক্ষাকারী ভেজাল ঔষধ যেন জীবনবিনাশী ‘পয়জন’-এ পরিনত হয়েছে। ঔষধ বাজারে কোনটি আসল আর কোনটি নকল তা অনেক সময় দোকানীরাও চিনতে পারেনা। কেবল ঢাকা শহরে নয়; সমগ্র দেশে বেশুমার ‘নকর’ ঔষধ তৈরীর কারখানা রয়েছে। সরকার সম্প্রতি নকল ভেজাল ও নিম্নমানের ঔষধ বাজারজাত করার অভিযোগে দেশের ১৭টি কোম্পানীর বিরুদ্ধে শাস্তিমূলক ব্যবস্থা গ্রহণ করেছে। এর অধিকাংশই রাজধানীর বাইরে অবস্থিত। বিভিন্ন ব্রান্ডের ক্যাপসুল, ট্যাবলেট, সিরাপ, স্যালাইন এবং ভিটামিন বি-কমপ্লেক্সই বেশী নকল ও ভেজাল হচ্ছে। এরারুটের সাথে এক দরনের কৃত্রিম আঠালো পদার্থ মিশ্রণ করে তৈরী হয় ট্যাবলেট আর আবরণের মধ্যে ডালের বেসন ভাওে ক্যাপসুল তৈরী করা হয়। স্যালাইনের প্যাকেটে ভারা হয় পরিষ্কার পানি। হিমি করে বাটা চিনির সাথে ময়দা মিশিয়ে তৈরী করা হয় ডেক্সট্রোজ (গ্লোকোজ)। এই সকল নকল-ভেজাল ঔষধ দেশের মেডিক্যাল রিপ্রেজেন্টেটিভরা বাজারজাত করছে। বাজারে প্রচলিত বিভিন্ন খ্যাতানামা ঔষধ কোম্পানীর ঔষধের লেবেল পিছিয়ে তা শিশির গায়ে সাঁটিয়ে দেওয়া হয়। ফলে কারও বুঝারও উপায় থাকেনা যে, এটা ‘নকল’ ঔষধ। এ ভেজাল ঔষধ সাম্রাজ্যে একশ্রেণীর হেকিমি ব্যবসায়ও দেশে জমজমাট। বিভিন্ন ম্যাগাজিন ও পত্রিকায় সর্বরোগের মহাঔষধের চটকদার বিজ্ঞাপন দিয়ে তার মানুষকে প্রকাশ্যে প্রতারণা করছে। তাদের অশ্লীল বিজ্ঞাপনের উপর সরকারের কঠোর নিষেধাজ্ঞা আরোপ হলেও ভাষার মারফোলজিতে তারা আরও অশ্লীল বিজ্ঞাপন দিচ্ছে।\nরসনাতৃপ্ত রসগোল্লা, কালোজাম, জিলিপি, পানতোয়া, চমচম, সন্দেশ, মিহিদানা, প্যাড়া প্রভৃতি তৈরীতে এখন খাঁটি দুধের বদলে নিম্নমানের গুঁড়াদুধ, চিনির বদলে স্যাকারিন আর ফুডকালারের পরিবর্তে কৃত্রিম ক্ষতিকর রং ব্যবহার করা হচ্ছে। খাঁটি ছানার তৈরী- রস-টসটসে রসগোল্লা মিলছে না। আর ভেজালে আবর্তে দেশের মিষ্টান্ন ভান্ডারগুলো ঐতিহ্য হারাতে বসেছে। ঢাকার কয়েকটি প্রসিদ্ধ মিষ্টি প্রস্তুতকারী প্রতিষ্ঠানেও লেগেছে ভেজালের ছোঁয়া। মাহাখালী জনস্বাস্থ্য প্রতিষ্ঠানের খাদ্য পরীক্ষাগারে গত ১০ বছরে পরীক্ষিত একটি মিষ্টির নমুনাতেও খাঁটি পাওয়া যায় নি।\nবাজার ভর্তি অবিকল আসল ইলেকট্রনিক্স সামগ্রীর আদলে তৈরী নকল টেলিভিশন, টেপ রেকর্ডার, ক্যাসেট প্লেয়ার, রেডিও, ভিসিপি, ভিসিআর, টেবিল ফ্যান কিনে ক্রেতারা রোজ ঠকছেন। জিঞ্জিরা, নবাবপুর ধোলাইখাল, বায়তুল মুকাররম মার্কেট, স্টেডিয়াম পাড়া, ইসলামাবাগ, হাজারীবাগ, মীরহাজিরীবাগ ও বাড্ডা এলাকায় গড়ে ওঠা অসংখ্য দুই নম্বর ‘মেইড ইন জাপান’, ‘মেইড ইন চায়না’ ও মেইড ইন কোরিয়া’ কারখানার সকল ইলেকট্রেক্যাল ও ইলেকট্রনিক্স সামগ্রীর ভিড়ে আসল-নকল চেনা দায়। এ সকল কারখানায় যে সমস্ত সামগ্রী তৈরী হয় সেগুলোর বেশীরভাগ খুচরা যন্ত্রাংশ আমদানী করা হয় ভারত, তাইওয়ান, ইন্দোনেশিয়া, মালয়েশিয়া, শিঙ্গাপুরের অখ্যাত কোম্পানী হতে। ভারত হতে চোরাইপথে সর্বাধিক পরিমাণ ‘নকল’ যন্ত্রাংশ আসে।\nএ সকল বিদেশী যন্ত্রাংশের সাথে দেশে তৈরী অত্যান্ত নিম্নমানের যন্ত্রাংশ, বাহিরাবরণ প্রভৃতি দিয়ে তৈরী করা হয় অবিকল আসল ইলেকট্রনিক্স সামগ্রীর মত সামগ্রী। এ সামগ্রীর লেবেল ও কার্টন আসলটির মত থাকে। এই ইলেকট্রনিক্স সামগ্রীর গায়ে আসলের মত টাইপ দিয়েই স্ক্রীনপ্রিন্ট করে “MADE IN JAPAN,” ‘MADE IN CHINA’ লিখে দেওয়া হয়।\nএ প্রতারণা এখন প্রায় ‘ওপেন সিক্রেট’। কিন্তু অনভিজ্ঞ ক্রেতাদের বুঝাবার উপায় নেই। নকল জিনিসের দাম আসলের চেয়ে কম হওয়ায় অনেক ক্রেতা ভেজাল এবং নকল সামগ্রী ক্রয়ের ফাঁদে পা দেন। জাপান ভিত্তিক আন্তর্জাতিকভাবে বিখ্যাত একটি ইলেকট্রনিক্স সামগ্রীর এদেশীয় স্বত্তাধিকাী জানান, জাপানে শ্রমিক মজুরী এবং প্রতিষ্ঠানিক খরচ আকাশ ছোঁয়া। একারণে জাপানে কারখানায় উৎপাদিত সামগ্রীর দাম পড়ে যায় বেশী। জাপান তাদের পণ্যের কোয়ালিটি অক্ষুণœ রেখে উৎপাদন খরচ কমাবার জন্য টেলিভিশন, টেপ রেকর্ডার, ভিসিআর, সিডিসেট, ডেকসেট, রেডিওসহ এই জাতীয় কারখানা অন্যদেশে সরিয়ে নিয়েছে। তিনি জানান, প্রতিদিন বিখ্যাত ইলেকট্রনিক্স কোম্পানীর সার্ভিস সেন্টারে যে টিভিগুলো মেরামত করার জন্য আনা হয় তার ৫০ ভাগই ‘দুই নম্বর’ পণ্য।\nবাংলাদেশে পণ্যে ভেজালের স্বরূপ বোঝাতে ম্যাজিস্ট্রেট মোঃ রোকন-উদ-দৌলা কর্তৃক সরেজমিনে পরিচালিত কয়েকটি অভিযানের চিত্র নিম্নে তুলে ধরা হলো। আমের ঝুড়িতে আমের মাঝখানে এক টুকরো কার্বাইড অথবা কার্বাইড গুঁড়ো করে ছিটিয়ে দেয়া হয়। কার্বাইডের তেজস্ক্রিয়তায় আম আগুনের মতো গরম হয়ে যায় এবং ২৪ ঘন্টার মধ্যে হলুদ বর্ণ ধারণ করে ও পেকে যায়।\nড্রামভর্তি কেমিক্যাল মিশ্রিত পানির মধ্যে কলার ছড়াকে চুবিয়ে তোলা পর ২৪ ঘণ্টার মধ্যে কলা হলুদ বর্ণ ধারণ করে। ফলে কলার কোন ঘ্রাণ ও স্বাদ পাওয়া যায় না। হোটেল, রেস্টুরেন্ট, ফাস্টফুড, ডাইনিং, ক্যান্টিন, চাইনিজ সর্বত্রই পচা, বাসি খাবারের পাশাপাশি পোড়া তেল, রং ব্যবহার, কেমিক্যাল, গোলাপজল খাবারে ব্যবহার, চিকেন আবর্জনার স্তূপ, একই ফ্রিজে রান্না খাবার, কাঁচা মাছ-মাংস, বাটা কাঁচা মশলা, বাসি খাবার রাখা হয়। বিস্কুট ফ্যাক্টরি ও বিভিন্ন বেকারিতে অভিযান পরিচালনা করে দেখা যায়, সেখানে তৈরী পণ্যদ্রব্য ও খাদ্যসামগ্রীতে ক্ষতিকর রং, নামবিহীন, লেবেলবিহীন, বিভিন্ন ধরনের কেমিক্যাল, ইউরিয়া, অ্যামেনিয়া, বাইকার্বোনেট, সোডিয়াম বাই কার্বোনেট, সোডিয়াম সাইক্লামেট, পঁচা ডিম, ভেজাল ঘি, তেল, ফ্লেভার, সুগন্ধি কেমিক্যাল ইত্যাদি ভেজাল মিশ্রণ দেয়া হয়েছে। ঢাকা শহরের ফ্রি স্কুল স্টিটে একটি প্রসিদ্ধ মিষ্টি কারখানায় অভিযান পরিচালনা করে পঁচা টেক্সটাইল মিলের রং পাওয়া যায়। রঙের কৌটায় লেখা ছিল Use for only textile.\nঢাকার নাজিম উদ্দিন রোড ও নবাবের দেউরিতে অভিযান চালিয়ে দেখা যায়, কয়েক প্রকারের ডাইং রং ও ক্ষতিকর কেমিক্যাল দিয়ে চকলেট ও আইসক্রিম তৈরী করা হচ্ছে। ঢাক শহরের বিভিন্ন স্থানে অভিযান পরিচালনা করে দেখা গেছে, ওয়াসার পানিকে মিনারেল ওয়াটার বিশুদ্ধ পানি হিসেবে বোতলজাত ও পরিপ্যাক করা হচ্ছে কোনো রকমের শোদন ছাড়াই। ঢাক শহরের কারওয়ান বাজাওে ৪৭টি শুটকির আড়ৎ ও দোকানে অভিযান পরিচালনা করে ক্ষতিকর ডিডিটি পাউডরযুক্ত শুঁটকি পাওয়া যায়। ঢাকা শহরের মহাখালীতে অভিযান করে দুধে চালের গুঁড়ো, ইটের গুঁড়ো এবং তরল দুদে ফরমালিন পাওয়া যায়। ঢাকা বাইরে বিভিন্ন জায়গায় ধান তাড়াতাড়ি সিদ্ধ করতে, চাল ও মুড়ি ধবধবে সাদা করতে ইউরিয়া সারের ব্যবহার লক্ষ্য করা যায়।\nঢাকার বিভিন্ন মার্কেটে অভিযান পরিচালনা করে ঔষধ প্রশাসনের অনুমোদনবিহীন ভেজাল ঔষধ ও স্যালাইন পাওয়া যায়। ঢাকা শহরে প্রতিদিন শতশত মহিষ জবাই করা হলেও কোথাও মহিষের মাংস পাওয়া যায় না। মহিষের মাংসকে গরুর মাংস বলে এবং ভেড়ার মাংসকে খাসির মাংস বলে বেশী দামে বিক্রি করার প্রতারণা দীর্ঘদিন ধওে চলে আসছে। ঢাকা শহরের বিভিন্ন বাজরে সরিষার তেল, নারিকেল তেল, অনুমোদনবিহীন মধু, ঘি, বিদেশী কসমেটিক্স, দুধ, গুঁড়ো দুধ, চিনি, পামওয়েল, ভেজিটেবল ওয়েল ইত্যাদি পাওয়া যায়। অতচ উক্ত পণ্যগুলো বি.এস.টি.আই-এর গুণগত মান পরীক্ষিত নয় এবং লাইসেন্সবিহীন।\nপণ্যসামগ্রী ও খাদ্যসামগ্রীতে ভেজাল মেশানো কেবল বাংলাদেশের জাতীয় সমস্যা হিসেবে বিহ্নত নয়, এটি এখন একটি আন্তর্জাতিক সমস্যা এবং সমগ্র বিশ্ববাসীর জন্য ক্ষতিকর। এটা পৃথিবীব্যাপী একটি মারাত্মক ব্যাধি। বাংলাদেশে পণ্যে ভেজালের ক্ষতিকর দিকগুলোর উল্লেখযোগ্য কিছু নিম্ন তুলে ধরা হলো : পণ্য ও খাদ্যসামগ্রীতে ভেজালের কারণে বাংলাদেশের জনস্বাস্থ্য মারাত্মক হুমকির সম্মুখিন হয়ে পড়েছে। ভেজাল পণ্য ব্যবহারের ফলে মানুষ ক্যানসার, হৃদরোগ, স্নায়ু রোগ, ডায়বেটিস, নিদ্রাহীনতা, পক্ষাঘাত, পেটের পিড়া, মথাব্যাথা প্রভৃতি রোগে আক্রান্ত হচ্ছে।\nএ বিষয়ে কঠোর আইন থাকলেও এর বাস্তবায়ন নেই। ফলে পণ্যে ও খাদ্যে ভেজাল মিশ্রণকারীরা গোটা জাতিকে পঙ্গু করে দিচ্ছে। এতে দেশের জনসাধারণের শারীরিক ও মানসিক উভয়বিধ স্বাস্থ্যই আশঙ্কাজনকভাবে হুমকির মুখে। তাই ভেজাল প্রতিরোধে যে খাদ্য আইন হয়েছে অতিসত্বর তার সঠিক ও সুষ্ঠু বাস্তবায়ন জরুরী।\nবাংলাদেশে পণ্যসামগ্রী, খাদ্যসামগ্রী এবং শাক-সবজিতে যে ধরনের রাসায়নিক দ্রব্য তথা ভেজাল ব্যবহার করা হয় তা স্বাস্থ্যেও জন্য মারত্মক ক্ষতিকর। এসব ভেজালযুক্ত খাদ্য ও পণ্য ব্যবহারের ফলে হৃদরোগ, স্ট্রেক, ক্যানসার, ডায়বেটিস, জন্ডিস, মেদবহুলতা প্রভৃতি জটিল ও কঠিন রোগে আক্রান্ত রোগীর সংখ্যা দিন দিন বাড়ছে। হৃদরোগ, ক্যানসার ও স্ট্রেক বাংলাদেশসহ সারা বিশ্বে মানুষের মৃত্যুও অন্যতম কারণ। বাংলাদেশে এসব রোগের মূল কারণ ভেজালমিশ্রিত ভোজ্যতেল এবং পণ্য ও খাদ্যদ্রসামগ্রী।\nপণ্য ও খাদ্যদ্রব্যের ভেজাল শিশুস্বাস্থ্যেও জন্য মারাতœক ক্ষতিকর। শিশুরা সুস্থ-সুন্দুরভাবে গড়ে উঠুক তা সবাই কামনা করে। কিন্তু পণ্য ও খাদ্যেও ভেজাল কারবারিরা শিশুস্বাস্থকে তাদের ভেজালের ব্যবসার বলি করে তাদের স্বাস্থ্যের প্রতি হুমকি সৃষ্টি কওে প্রকারান্তরে বাংলাদেশের ভবিষ্যতকেই অন্ধকার করে দিচ্ছে। শিশুদের এই স্বাস্থ্যের ক্ষতিকর দিকটি দেশ-জাতির ভবিষ্যতকে সমানভাবে চরম অনিশ্চয়তার মধ্যে ফেলে চিচ্ছে।\nভেজাল খাদ্য ও পানীয় ব্যবহারের ফলে তরুণ সমাজের অস্থিরতা ও ক্ষুধামন্দা বৃদ্ধি পায় তাদেও মধ্যে দেখা দেয় নেশা ও অপরাধ প্রবণতা। তরুণ সমাজের এহেন অস্থিরতা ও অপরাধ প্রবণাতা জাতির জন্য চরম ক্ষতির কারণ বলে গবেষক ও সমাজবিজ্ঞানীগণের অভিমত।\nবাংলাদেশে পণ্যসামগ্রীতে ভেজাল প্রতিরোধে প্রচুর আইন (Laws), অ্যাক্টস (Acts), অধ্যাদেশ (Ordinances), মাহামান্যরাষ্ট্রপতির আদেশ (President Order), বিধি-বিধান (Rules) বিদ্যমান আছে। প্রয়োজন শুধু এসব বিদ্যমান আইন-কানুনসমূহের সুষ্ঠ বাস্তবায়ন। প্রচলিত আইন-কানুন ও নিয়ম-নীতিসমূহ সততা, আন্তরিকতা, নিরপেক্ষতা ও সাহসিকতার সঙ্গে প্রয়োগ করা হলে বাংলাদেশে পণ্যে ভেজালের সার্বিক পরিস্থিতির পরিবর্তন হতে বাধ্য। আমাদের অনেক আইন আছে, যেগুলোর প্রয়োগ নেই। আবার অনেক আইনের অপপ্রয়োগ হচ্ছে। তাই বলা যায়, পণ্যে ভেজাল ও নকল প্রতিরোধে আমাদেও পর্যপ্ত পরিমাণে আইন-কানুন বিদ্যমান। প্রয়োজন শুধু এসব সুষ্ঠভাবে কার্যকরী করা। বাংলাদেশে পণ্যে ভেজাল প্রতিরোধে বিদ্যমান আইন-কানুনসমূহের উল্লেখযোগ্য কয়েকটি নিম্ন তুলে ধরা হলো:\nবাংলাদেশে পণ্যসামগ্রী, খাদ্যদ্রব্য ও ঔষধে ভেজাল প্রতিরোধে সবচেয়ে পুরাতন আইন ১৮৬০ সালের দণ্ডবিধি। দণ্ডবিধি ২৭২, ২৭৩, ২৭৪, ২৭৫, ২৭৬ ধারায় এ বিষয়ে শাস্তির বিধান যথাক্রমে ছয়মাস কারাদণ্ড বা একহাজার টাকার অর্থদণ্ড বা উভয়দণ্ডে দণ্ডিত করার বিধান আছে। তবে এসব আইনে যেমন মামলা হয়না; তেমনি আইন প্রয়োগও হয় না। বাংলাদেশে ২০০৫ সাল থেকে উপরিউক্ত দণ্ডবিধিগুলোর ব্যাপক প্রয়োগ ও বাস্তবায়ন শুরু হয়। উক্ত ধারাগুলোতে শাস্তি কম হলেও কারাদণ্ড ও অর্থদণ্ড উভয় ধারা মিলে ১ (এক) বছর কারাদণ্ড দেয়া হলে ভেজালকারীদেও মধ্যে ব্যাপক আতঙ্ক ও ভীতির সঞ্চার হয়।\nপণ্যসামগ্রী ও খাদ্যসামগ্রীতে ভেজাল প্রতিরোধে আমাদের দ্বিতীয় আইন ১৮৫৯ সালের বিশুদ্ধ খাদ্য অধ্যাদেশ যা ২০০৫ সালে সংশোধন করা হয়। ‘Bangladesh Pure Food Ordinance Amendment-2005’ এই অধ্যাদেশ ভেজারকারীদেও শাস্তি তিন লক্ষ টাকা, ১ (এক) বছর সশ্রম কারাদণ্ড এবং দোকান বা কারখানার যন্ত্রপাতি বাজেয়াপ্ত করার বিধান রয়েছে।\nবাংলাদেশে পণ্যসামগ্রী, খাদ্যসামগ্রী, ঔষধ এবং প্রসাধনসামগ্রীতে ভেজার প্রতিরোধে সবচেয়ে শক্তিশালী আইন হচ্ছে ১৯৭৪ সালের বিশেষ ক্ষমতা আইন। এই আইনে ভেজাল কারবারীদেও সর্বোচ্চ শাস্তি মৃত্যৃদণ্ড, যাবজ্জীবন কারাদ- অথবা ১৪ (চৌদ্দ) বছর পর্যন্ত সশ্রম কারদণ্ড এবং জরিমানর বিধান রয়েছে। ‘Bangladesh Special Power Act- 1974’। বি. এস.টি.আই অধ্যাদেশ ১৯৮৫ : বাংলাদেশে পণ্যে ভেজাল প্রতিরোদে ১৯৮৫ সালে বি.এস.টি.আই অধ্যাদেশ জারি করা হয়, যা ২০০৩ সালে সংশোধন করা হয়। এতে ভেজাল কারবারীদেও সর্বোচ্চ এক্ষ টাকা জরিমানা এবং মামলার বাজেয়াপ্ত ও কারখানা বন্ধ করে দেয়ার বিধান করা হয়। ‘The Bangladesh Standard and Testing Institution Ordinance 1985’ উপরোক্ত আইনগুলো ছাড়াও বাংলাদেশে পণ্যসামগ্রীতে ভেজাল প্রতিরোধ ২০০৫ সাল থেকে ভেজালবিরোধী মোবাইল কোর্ট চালু করা হয়। অপরাধের ধরণভেদে এ কোর্ট তাৎক্ষণিক জরিমানা ও শাস্তি দিয়ে থাকে।\nসুতরাং আমরা বলতে পারি, বাংলাদেশে ব্যবসা-বাণিজ্য পণ্যসামগ্রীতে যেভাবে ভেজাল মিশিয়ে কেনা-বেচা করা হচ্ছে তা জনসাধারণের সাথে প্রতারণা ছাড়া আর কিছুই নয়। এ ধরণের ব্যবসায় ইসলামে সর্বাবস্থায় হারাম। একজন মুমিন-মসলিম ব্যবসায়ী এহেন হারাম ব্যবসা পরিত্যাগ করে হালাল ব্যবসা পরিচালনা করবেন, এটাই আমরা আশা করি। বাংলাদেশের ব্যবসায়ীরা যদি সৎভাবে ব্যবসা পরিচালনা করেন, ক্রেতাসাধারণ যদি সটিক পণ্য ক্রয়ের ক্ষেত্রে সচেতনতা অবলম্বন করেন, সর্বোপরি সরকারি ও আইন প্রয়োগকারী সংস্থাগুলো যদি তাদেও দায়িত্ব-কর্তব্য যথাযথভাবে পালন করেন, তাহলে বাংলাদেশে পণ্যে ভেজাল প্রতিরোধ করা সম্ভব বলে আমরা দৃঢ়ভাবে বিশ্বাস করি।


মাত্র ৪ সেকেন্ডেই প্রিয়ভাজন হওয়ার উপায় - JanaBD.Com\nHome › দৈনন্দিন জীবন › লাইফ স্টাইল › মাত্র ৪ সেকেন্ডেই প্রিয়ভাজন হওয়ার উপায়\nমাত্র ৪ সেকেন্ডেই প্রিয়ভাজন হওয়ার উপায়\nলাইফ স্টাইল 31st Oct 16 at 3:08pm 421\nপ্রথম সাক্ষাতের মাত্র কয়েক সেকেন্ডের মধ্যেই লোকে আপনার ব্যক্তিত্ব সম্পর্কে মূল্যায়ন শুরু করে দেয়। আপনি কি কর্মে নিয়োগযোগ্য? বা আপনার সঙ্গে কি ডেটিং করা যায়? অথবা আপনার সঙ্গে কি বন্ধুত্ব করা যায়?\nপ্রথম দেখাতেই লোকের পছন্দনীয় হওয়া সম্ভভ হলেও তা খুব একটা সহজ কাজ না। সুতরাং আপনি কি প্রথম দেখাতেই আপনার সেরা অবয়বটি উপস্থাপন করতে চান।\nআপনাকে এ ক্ষেত্রে সহায়তা করার জন্যই আমরা বক্তা ও লেখক নিকোলাস বুথম্যান এর “হাউ টু মেক পিপল লাইক ইউ ইন নাইনটি সেকেন্ড অর লেস” বইটি খুটিয়ে দেখেছি। বইটিতে কারো সঙ্গে কথা বলার সময় তার মধ্যে আপনার ব্যাপারে আস্থা তৈরি করার জন্য একটি প্রধান কৌশলই গুরুত্বের সঙ্গে উপস্থাপন করা হয়েছে।\nসেরা অংশটি কী? এই পুরো প্রক্রিয়া মাত্র ৪ সেকেন্ডে সম্পন্ন হয়। পড়ুন তাহলে.....\nপদক্ষেপ ১: খোলামেলা হন\nবুথম্যান বলেন, আপনাকে দৈহিক এবং মানসিক উভয়ভাবেই খোলামেলা হতে হবে।\nবুথম্যান বলেন, দৈহিক ভঙ্গির ক্ষেত্রে আপনাকে আপনার হৃদপিণ্ডটি সরাসরি যার সঙ্গে কথা বলবেন তার দিকে তাক করে রাখতে হবে। হৃদয়টি আপনার হাত বা বাহু দিয়ে ঢেকে রাখবেন না। এসময় আপনার পরনে যদি কোনো জ্যাকেট থাকে তাহলে এর বোতামগুলো খুলে নিন।\nইতিবাচক অঙ্গভঙ্গি বজায় রাখাটাও গুরুত্বপূর্ণ। আপনি যখন কোনো লোককে অভিবাদন জানাবেন, তখন আপনাকে ওই ইতিবাচকতা সম্পর্কে সতর্ক থাকতে হবে এবং তা অনুভবও করতে হবে।\nপদক্ষেপ ২: চোখে চোখ রাখুন\nবুথম্যান বলেন আপনাকেই প্রথমে তার চোখে চোখ রেখে কথা বলতে হবে। আর চোখে ইতিবাচক অনুভূতির প্রতিফলনও ঘটাতে হবে।\nকিন্তু সরাসরি করো চোখের দিকে তাকাতে যদি আপনার লজ্জা লাগে তাহলে বুথম্যানের নির্দেশনা অনুযায়ী আপনি একটি কৌশল রপ্ত করতে পারেন। কৌশলটি হলো আপনি যখন টেলিভিশন দেখবেন তখন ক্যামেরার সামনে থাকা লোকদের চোখের রঙটি কী তা মনোযোগ দিয়ে দেখুন এবং মনে মনে সে রঙটির নাম বলুন। পরের দিন আপনার যত লোকের সঙ্গে সাক্ষাৎ হবে তাদের সকলের সঙ্গেও একই কাজ করুন।\nতবে করো চোখের দিকে একটানা বেশিক্ষণ সরাসরি তাকিয়ে থাকবেন না। সাম্প্রতিক এক গবেষণায় দেখা গেছে, লোকে তাদের চোখের দিকে কারো সরাসরি ৩ সেকেন্ড তাকিয়ে থাকাকেই বেশি পছন্দ করেন। কিন্তু ৯ সেকেন্ডের বেশি সময় তাকিয়ে থাকা কেউই সহ্য করেন না।\nপদক্ষেপ ৩: দ্যুতি\nবুথম্যান পরামর্শ দেন, আপনিই যদি প্রথমে একটু হাসির দ্যুতি বা আভা ছড়িয়ে দেন তাহলে অপরজন ভাববেন যে আপনি আন্তরিকতাপূর্ণ মানসিকতার লোক।\nগবেষণায় আরো দেখা গেছে, আপনি যখন কোনো সুখি পরিপ্রেক্ষিতে কারো সঙ্গে সাক্ষাত করবেন তখন একটি মুচকি হাসি দিলে তা আপানাকে ওই লোকের কাছে স্মরণীয় রাখবে।\nতবে মনে রাখবেন, যদি কোনো চাকরির সাক্ষাতকারে গিয়ে আপনি হাসির এই কৌশল ব্যবহার করেন তাহলে প্রাথমিক অভিবাদনের পরপরই হাসির রেশটুকু মুছে ফেলুন।\nএক গবেষণায় গবেষকরা কলেজ শিক্ষার্থীদেরকে চাকরির ইন্টারভিউর চরিত্রে অভিনয় করতে বলেন। এতে তারা দেখতে পান যারা সংবাদপত্রের প্রতিবেদক, ম্যানেজার এবং গবেষণা সহকারি পদের প্রার্থীর ভুমিকায় অভিনয় করেছেন তারা হাসার ফলে অনুমিত চাকরিটি পাননি। বিশেষ করে ইন্টারভিউর মাঝামাঝি সময়ে তারা হাসি দিয়েছিলেন।\nপদক্ষেপ ৪: হ্যালো বলুন\nআপনি যখন ‘হাই’, ‘হেই’ বা ‘হ্যালো’ বা অন্য কোনো অভিবাদনমূলক শব্দ ব্যবহার করে তখন আপনাকে আনন্দমুখর ভাবও প্রকাশ করতে হবে। যাতে মনে হয় যে আপনি তার সাক্ষাত পেয়ে সত্যিই আনন্দিত।\nএরপর আপনি আপনার হাতটি বাড়িয়ে দিবেন। হ্যান্ডশেকটি দৃঢ়ভাবে করা নিশ্চিত করুন। যা সাধারণভাবে একটু বেশি ইতিবাচক ভাব সৃষ্টি করে।\nকারো সঙ্গে সাক্ষাতের পর তিনি যদি তার নামটি বলেন তাহলে আপনি তার নামটি কয়েকবার পুনরুচ্চারণ করুন। উদারহণত, আপনি হয়তো বলতে পারেন, “সারা, আপনার সাক্ষাত পেয়ে আমি আনন্দিত, সারা!”\nআপনি যখন একসঙ্গে একাধিক ব্যক্তির সাথে সাক্ষাত করবেন তখন হয়তো সকলের সঙ্গেই একবারে হ্যান্ডশেক করা সম্ভব নাও হতে পারে। তবে বুথম্যান বলেন, হাত না মিলিয়েই হ্যান্ডশেক করা সম্ভব। এর জন্য আপনি হ্যান্ডশেক করলে যা করতেন তার সবই করুন। আপনার হৃদয়টি তাদের দিকে তাক করুন। এরপর বলুন হ্যালো এবং মুচকি হাসুন। কিন্তু হাত বাড়িয়ে দেবেন না।\nপদক্ষেপ ৫: সামনের দিকে হালকা ঝুঁকে হাত মেলান\nযার সঙ্গে সাক্ষাত করছেন তার দিকে পুরোপুরি ঝুঁকে পড়ার কোনো দরকার নেই। বুথম্যান বলেন, খুবই সামান্য পরিমাণে এবং হালকাভাবে সামনের দিকে ঝুঁকুন যাতে বুঝা না যায় যে আপনার সামনের দিকে ঝুঁকেছেন। এর মধ্য দিয়ে এই মনোভাব প্রকাশ করুন আপনি তার কথা শুনতে আগ্রহী।


অবশেষে নয় লাখ টাকা দেনমোহরে সেই ছাত্রলীগ নেতার বিয়ে! - Online newspaper in Bangladesh\nঅবশেষে নয় লাখ টাকা দেনমোহরে সেই ছাত্রলীগ নেতার বিয়ে!\nপালিয়েও রক্ষা পাননি রংপুরের পীরগাছা উপজেলার ছাওলা ইউনিয়নের ছাত্রলীগের সাধারণ সম্পাদক এবং পাওটানাহাট মালিক সমিতির সাংগঠনিক সম্পাদক মেহেদী হাসান রিপন। অবশেষে ২৪ ঘণ্টা পর রিপন এবং তুলির দুই\nপরিবারের সমঝোতায় তাদের বিয়ের রেজিস্ট্রি এবং চুক্তিপত্র সম্পূর্ণ হয়েছে। মঙ্গলবার রাতে দুই পরিবারের সদস্যদের উপস্থিতিতে ৯ লাখ টাকা দেনমোহরে এই বিয়ের রেজিস্ট্রি সম্পন্ন হয়। ঘটনাটি ঘটেছে রংপুরের পীরগাছা উপজেলার ছাওলা ইউনিয়নের শিবদেব গ্রামে। বিষয়টি নিশ্চিত\nকরেছেন ছাওলা ইউনিয়নের জাতীয় পার্টির সাধারণ সম্পাদক মো.শামসুজ্জোহা চঞ্চল। জানা যায়, উপজেলার ছাওলা ইউনিয়নের শিবদেব গ্রামের ইট ভাটার মালিক মৃত মিঠু মিয়ার মেয়ে\nতুলি আক্তার এবং শিবদেব ভবানীপুর গ্রামের মো. আজিজুল হকের ছেলে মেহেদী হাসান রিপন দীর্ঘদিন ধরে প্রেম করে আসছিলেন। প্রেমের টানে রিপন গতকাল সোমবার রাতে তুলির সঙ্গে দেখা করতে যান। ওই রাতে রিপন তুলির পরিবারের\nকাছে ধরা পড়লে রিপন তুলির পরিবারের কাছে কথা দিয়ে আসেন তু’লিকে তিনি বিয়ে করবেন। কিন্তু রিপন কথা না রেখে পালিয়ে যান। পালিয়ে গিয়েও শেষ রক্ষা হলো না তার। কারণ এদিকে তুলি আক্তার বিয়ের দাবিতে রিপনের বাড়িতে\nঅবস্থান শুরু করেন। অর্ধদিবস অবস্থান করার পর দুই পরিবারের সমঝোতায় বিয়ের রেজিস্ট্রি সম্পন্ন হয়েছে। রিপনের মা অসুস্থ থাকায় আগামী\nসপ্তাহে তাদের বিয়ের আনুষ্ঠানিকতা শেষ হবে বলে জানিয়েছেন ছাওলা ইউ’নিয়নের জাতীয় পার্টির সাধারণ সম্পাদক মো.শামসুজ্জোহা চঞ্চল।


যেভাবে ছিনতাই করা হয় ৫ লাখ টাকা - Suprobhat Bangladesh\nশনিবার, জুন ২৭, ২০২০; সময় : ২:২৬ অপরাহ্ণ\nছিনতাই মামলায় গ্রেফতারকৃত আসামিরা\nগ্রেফতার ৬, অস্ত্র ও টাকা উদ্ধার #\nনগরের কোতোয়ালী থানা এলাকায় গত ১৬ জুন সংঘটিত পাঁচ লাখ টাকা ছিনতাই মামলার রহস্য উদঘাটন করেছে পুলিশ। এ ঘটনায় জড়িত থাকার অভিযোগে ৬ জনকে গ্রেফতার করা হয়েছে। শুক্রবার রাতে নগরের বিভিন্ন জায়গায় অভিযান চালিয়ে ডাকাতির ওই ঘটনায় অপরাধীদের ব্যবহৃত দুটি মোটরসাইকেল, অস্ত্র, গুলি ও টাকা উদ্ধার করা হয়েছে।\nগ্রেফতারকৃত ৬ জন হলেন, কুমিল্লার মো. কামাল হোসেন (৩০), চট্টগ্রাম নগরের পাঁচলাইশের মোক্তার হোসেন (২২), চাঁন্দগাওয়ের সাদ্দাম (২৬), ফটিকছড়ির শের আলী (৩২), আনোয়ারার মাসুদুর রহমান (৪০) ও সীতাকু-ের মো. এরশাদ (৩৩)।\nকোতোয়ালী থানার ওসি মোহাম্মদ মহসীন জানান, গ্রেফতার হওয়া আসামিরা মূলত ছদ্মবেশী ডাকাত দলের সদস্য। তারা বিভিন্ন ব্যাংক প্রতিষ্ঠানের সামনে ছদ্মবেশে ঘোরাফেরা করে। ব্যাংক থেকে আগত বিভিন্ন ব্যক্তিকে টার্গেট করে তাদের পিছু নেয়। এ কাজে তাদের একজন সোর্স ভূমিকায় থাকেন। তার কাজ হল- টাকা নিয়ে ব্যাংক থেকে বের হওয়া গ্রাহককে অনুসরণ করা।\nঅন্যরা তাকে (সোর্স) অনুসরণ করে ঘটনাস্থলের আশপাশে অবস্থান নেয়। সোর্সের কাছ থেকে সুনির্দিষ্ট তথ্য পেলেই অন্যরা সিএনজি বা মোটরসাইকেল যোগে টার্গেট করা গ্রাহকের পিছু নেয়। পিছু নিতে নিতে টাকা নিয়ে ওই গ্রাহক কোনো নির্জন জায়গায় চলে আসলে আসামিরা সবাই তাকে অস্ত্র বা ছোরার ভয় দেখিয়ে সব কিছু লুটে নিয়ে দ্রুত গতিতে ঘটনাস্থল থেকে সটকে পড়ে।\nজিজ্ঞাসাবাদে গ্রেফতারকৃতরা পুলিশকে জানায়, তাদের কাজে সোর্সকে খুব পারদর্শী হতে হয়। মূলত সোর্সই নির্ধারণ করে দেয় কার কাছে টাকা আছে। তারা মূলত ব্যাংকিং সময়ে বিভিন্ন আর্থিক প্রতিষ্ঠানের সামনে এলোমেলোভাবে ঘোরাঘুরি করতে থাকে। ঘটনাস্থলের আশপাশে আগে থেকেই তাদের গাড়ি ঠিক করা থাকে। এ কাজে তারা কখনো কখনো নিজেদের সাথে অস্ত্র কিংবা অত্যাধুনিক টিপ ছোরা বহন করে।\nএ অপরাধী চক্র দীর্ঘদিন ধরে নগরে ডাকাতি ছিনতাইসহ নানা অপরাধকর্ম করে আসছিল। তারা ইশারা ইঙ্গিতে এক অপরের সাথে যোগাযোগ করে। ঘটনা ঘটানোর পর অপরাধী চক্র কিছুদিনের জন্য নীরব হয়ে নিজ নিজ বাসা বাড়ি থেকে দূরে অবস্থান করে। লুট করা টাকা পয়সা শেষ হয়ে গেলে তারা পুনরায় একত্রিত হয়ে নতুন করে পরিকল্পনা করে। এ প্রক্রিয়ায় আসামিরা দীর্ঘদিন ধরে নগরে ডাকাতি করে আসছিল বলে জানান ওসি মোহাম্মদ মহসীন।\nপ্রসঙ্গত, গত ১৬ জুন বেলা দেড়টার দিকে জামিয়াতুল ফালাহ পশ্চিম গেইট থেকে মো. ফারুক আহাম্মদ নামে এক ব্যক্তির কাছ থেকে আসামিরা জোরপূর্বক পাঁচ লাখ টাকা ছিনিয়ে নেয়। এ ঘটনায় কোতোয়ালী থানায় মামলা দায়ের হয়। ঘটনাটি তদন্তে গিয়ে সংঘবদ্ধ অপরাধ চক্রের সন্ধান পায় পুলিশ।\nমামলা দায়েরের পর তদন্তে নেমে কোতোয়ালী থানা পুলিশ ঘটনাস্থল এক্সিম ব্যাংক সিডিএ এভিনিউ শাখার আশপাশের সিসিটিভি ফুটেজ সংগ্রহ করে। ফুটেজ পর্যালোচনায় দেখা যায়, ভিক্টিম মো. ফারুক আহাম্মদ অফিসের আশপাশে তিনজন অজ্ঞাতনামা ব্যক্তি ও ব্যাংকের আশপাশে দুজন অজ্ঞাতনামা ব্যক্তি ওইদিন বেলা ১১ টায় ভিক্টিম টাকা তুলতে ব্যাংকের ভেতরে ঢোকার পর বের হওয়া পর্যন্ত ব্যাংকের বাইরে ঘোরাঘুরি করিতে থাকে।\nপরবর্তীতে ভিকটিম তার অফিস থেকে সিএনজি অটোরিকশা যোগে গন্তব্যে যাবার পথে আসামিরা দুটি মোটরসাইকেলযোগে ভিকটিম ফারুক আহমেদকে অনুসরণ করতে থাকে। মোটরসাইকেল দুইটি ওয়াসা মোড়ে জামিয়াতুল মসজিদের গেটে ভিকটিমকে বহনকারী সিএনজি অটোরিকশাকে ঠেক দিয়ে ফারুকের কাছ থেকে ৫ লাখ টাকা ছিনিয়ে নেয়।\nগোপন সংবাদ এবং সংগৃহীত ভিডিও ফুটেজ ও তথ্যের উপর ভিত্তি করে টাকা ছিনতাইয়ের ঘটনায় জড়িত থাকার অভিযোগে মাসুদকে গত ২৬ জুন বিকালে কর্ণফুলী থানা এলাকা থেকে গ্রেফতার করা হয়। গ্রেফতারের পর সে জমিউতুল ফালাহ জামে মসজিদ এলাকায় ডাকাতির ঘটনার সাথে জড়িত থাকার কথা স্বীকার করে। পরে তার দেয়া তথ্যের উপর ভিত্তি করে একইদিন সন্ধ্যায় নগরের ওয়াসা মোড় এলাকা থেকে মাসুদের সহযোগী কামাল, মোক্তার, সাদ্দাম, এরশাদকে গ্রেফতার করা হয়। এ সময় তাদের হেফাজত থেকে একটি এলজি, ২ রাউন্ড কার্তুজ ও ৩ টি ছোরা উদ্ধার করা হয়। অভিযানের সময় মাসুদের আরও দুই সহযোগী শের আলী ও সাহাবুদ্দিন পালিয়ে যায়। এসময় একটি মোটরসাইকেল জব্দ করা হয়।\nগ্রেফতারের পর জিজ্ঞাসাবাদে তারা সবাই ১৬ জুন ফারুকের কাছ থেকে ৫ লাখ টাকা ছিনতাইয়ের ঘটনায় জড়িত থাকার কথা স্বীকার করে। পরে তাদের তথ্যের ভিত্তিতে আনোয়ারা উপজেলার বৈরাগ এলাকা থেকে টাকা ছিনতাই কাজে ব্যবহৃত অপর একটি অ্যাভেঞ্জার মোটরসাইকেল জব্দ করা হয়। মোটরসাইকেলটি আসামি মাসুদ তার এক বন্ধুর নিকট থেকে ধার নেয় বলে স্বীকার করে। ধৃত আসামিদের তথ্যের উপর ভিত্তি করে কৌশলে ফটিকছড়ি থানা এলাকা হতে মামলার পলাতক আসামি কথিত সোর্স শের আলীকে গ্রেফতার করা হয়। লুট করা ৩৫ হাজার টাকা শুক্রবার রাতে আসামি এরশাদের বাসা থেকে এবং আসামি কামালের বাসা থেকে ১৫ হাজার টাকা উদ্ধার করা হয়।\nপূর্ববর্তী নিবন্ধকরোনায় বাড়ির ছাদেই হাঁটুন\nপরবর্তী নিবন্ধবাকলিয়ায় ১০০ শয্যার আইসোলেশন সেন্টার


এক নজরে - জেলা সরকারী গণগ্রন্থাগার, নেত্রকোণা\nনামাজ এবং সেহরি-ইফতারের সময়সূচি\nবিদেশী বই (অনুবাদ)\nসরকারি আইন ও বিধিমালা\nসরকারি প্রতিষ্ঠানের নিয়োগ বিধিমালা\nগ্রন্থাগারে ইন্টারনেট-ব্যবহার নীতিমালা\nবেসরকারি গ্রন্থাগারে অনুদান নীতিমালা\nসরকারি টেলিফোন, ফ্যাক্স ও ইন্টারনেট ব্যবহার নীতিমালা\nসোস্যাল মিডিয়া ব্যবহার নির্দেশিকা\nডিজিটাল ডিভাইস, ইন্টারনেট এবং তথ্য রক্ষণাবেক্ষণ ও নিরাপত্তা নির্দেশিকা ২০২০\nভ্যাট নীতিমালা 2019-2020 (কর্তন হার)\nগ্রন্থাগার সদস্য-পদ নবায়ন ফরম\nগ্রন্থাগার সদস্য-পদ বাতিল ফরম\nবেসরকারি গ্রন্থাগার রেজিস্ট্রেশন ফরম\nবেসরকারি গ্রন্থাগার চেকলিস্ট\nঅনুদানের আবেদন ফরম\nশেষ বেতনের প্রত্যয়ন ফরম\nবার্ষিক গোপনীয় প্রতিবেদন ফরম\nসংস্কৃতি বিষয়ক মন্ত্রণালয়\nঅর্কাইভস ও গ্রন্থাগার অধিদপ্তর\nএক নজরে জেলা সরকারি গণগ্রন্থাগার, নেত্রকোণা।\nশনিবার থেকে বুধবার সকাল ১০:০০ টা থেকে বিকেল ৬:০০ টা পর্যন্ত।\nবৃহস্পতিবার ও শুক্রবার সাপ্তাহিক ছুটি ( অন্যান্য সরকারি ছুটির দিনেও গ্রন্থাগার বন্ধ থাকে )।\nবইয়ের সংখ্যা ২৮,২১৫।\nবাংলা: ১। ইত্তেফাক ২। ইনকিলাব ৩।প্রথম আলো ৪। যুগান্তর ৫। জনকন্ঠ ৬।কালের কন্ঠ ৭। সমকাল ৮। বাংলাদেশ প্রতিদিন ৯। জননেত্র (স্থানীয়।\nইংরেজি: 1. The Daily Star\nবাংলা: ১। সাঃ রোববার ২। সাপ্তাহিক-‘সপ্তাহের সাপ্তাহিক’ ৩। সাঃ বাংলা বিজ্ঞাপন ৪।পাক্ষিক আনন্দ ধারা ৫। মাসিক মদিনা ৬। মাসিক শিক্ষাবার্তা ৭। মাসিক নিরিক্ষা ৮। সমাজ নিরীক্ষণ ৯।পাক্ষিক নিউজ লেটার ১০। মাসিক সরগম ১১। মাসিক উত্তরাধিকার ১২। বাংলাদেশের হৃদয় হতে ১৩। নতুন দিগন্ত (ত্রৈমাসিক) ১৪। সানন্দা\nইংরেজি : 1. The Journal of Social studies\nপত্রিকা: ১. দৈনিক ইনকিলাব (ফেব্রু/৯৩ থেকে জুলাই/১৬)আগস্ট/১৬ থেকে দৈনিক প্রথম আলো (চলমান)\nসাময়িকী: বাংলা- ১. বাংলাদেশ গেজেট (নভে/৯০ থেকে এপ্রিল/২০১০ এবং জানু/১১ থেকে চলমান)\n২. সাপ্তাহিক রোববার (ডিসেম্বর/৯৭ থেকে চলমান)\nসাময়িকী: ইংরেজি- 1. News Week ( jan.- April/95) ( Aug.-dec./95)\n2. Far Eastern Economic Review (Aug.- Dec./94)( Jan.- May/95)\nসম্প্রসারণমূলক কার্যক্রম নেত্রকোণা জেলার সর্বস্তরের জনসাধারণের পাঠাভ্যাস বৃদ্ধি এবং গ্রন্থাগারের প্রতি আকৃষ্ট করার নিমিত্ত গ্রন্থাগারে সম্প্রসারণমূলক কার্যক্রম যেমন :বিভিন্ন জাতীয় দিবস উপলক্ষে রচনা প্রতিযোগিতা, আবৃত্তি প্রতিযোগিতা, সুন্দর হাতের-লেখা প্রতিযোগিতা, বইপাঠ প্রতিযোগিতা, চিত্রাঙ্কন প্রতিযোগিতা, গল্প বলা প্রতিযোগিতা ইত্যাদি আয়োজন করা হয়। এছাড়া বিশেষ বিশেষ দিবসে গ্রন্থ প্রদর্শনী, আলোচনা সভা, ওয়ার্কশপ, ও সেমিনারের আয়োজন।\nগ্রন্থাগার সেবা ১. পাঠক সেবা ২. রেফারেন্স সেবা ৩. সাম্প্রতিক তথ্য জ্ঞাপন সেবা ৪. পরামর্শ সেবা ৫. নির্বাচিত তথ্য বিতরণ সেবা ৬. তথ্য অনুসন্ধান সেবা ৭. পুস্তক লেনদেন সেবা ৮.ফটোকপি সেবা ৯. উপদেশমূলক সেবা ১০. পুরাতন পত্রিকা সেবা ।\nইন্টারনেট সেবা বিনামূল্যে ইন্টারনেট সেবা প্রদান করা ।\nঅন্যান্য কার্যক্রম বেসরকারি গণগ্রন্থাগারসমূহকে তালিকাভুক্তিকরণ/ রেজিস্ট্রেশন প্রদান করা ।\nভবনের আয়তন ৫,১০০ বর্গফুট ।\nপাঠকক্ষের সংখ্যা ১ (এক) টি।\nচাকুরি (০) টেন্ডার (০) বিজ্ঞাপন (৪৪)\nসাইটটি শেষ হাল-নাগাদ করা হয়েছে: ২০২০-০৯-৩০ ১৩:২৬:৪৬


হিন্দু ধর্ম নিয়ে বিতর্কে প্রস্তুত মমতা, She is ready foradebate on Hinduism, says Mamata Banerjee - Bengali Oneindia\nপ্রার্থী তালিকা নিয়ে ক্ষোভ, এদিনও জেলায় জেলায় তৃণমূল ছাড়লেন মন্ত্রী, প্রভাবশালীরা\n5 min ago বয়সে ছোট হয়েও মমতাকে প্রণাম করতে দেখেছিলাম! মিঠুন প্রসঙ্গে বিস্ফোরক প্রাক্তন মন্ত্রী\n15 min ago প্রার্থীর বিরুদ্ধে ক্ষোভ! বিস্ফোরক দাবি করে দল ছাড়লেন একের পর এক তৃণমূল নেতা\n50 min ago কবে থেকে প্রচারে নামছেন 'বাংলার ছেলে' মিঠুন, কোথায়ই বা প্রচার, জল্পনা তুঙ্গে\n| Published: January 27 2021, 23:47 [IST]\nনরেন্দ্র মোদী (narendra modi) সরকারের কাজ নিয়ে চড়া আক্রমণ পশ্চিমবঙ্গের মুখ্যমন্ত্রী মমতা বন্দ্যোপাধ্যায়ের (mamata banerjee)। ইন্ডিয়া টুডের সঙ্গে সাক্ষাৎকারে তিনি বলেছেন হিন্দু ধর্ম (hindu) নিয়ে বিতর্কে প্রস্তুত। । পাশাপাশি তাঁর অভিযোগ মোদী জমানায় রাজ্যের সব ক্ষমতা কেন্দ্র দখল করেছে বলেও অভিযোগ করেছেন তিনি।\nভিক্টোরিয়ার অনুষ্ঠান নিয়ে মমতা\nইন্ডিয়া টুডের সঙ্গে সাক্ষাৎকারে মুখ্যমন্ত্রী মমতা বন্দ্যোপাধ্যায় বলেছেন, নেতাজির জন্ম বার্ষিকীতে অনুষ্ঠান করা নিয়ে রাজ্য সরকারের সঙ্গে কোনও সমন্বয় করেনি কেন্দ্রীয় সরকার। তিনি প্রশ্ন করেন, পরাক্রম দিবস কী? এব্যাপারে রাজ্য সরকারের সঙ্গে কোনও কথাও বলেনি কেন্দ্র। ভিক্টোরিয়া মেমোরিয়াল নেতাজির জন্মবার্ষিকীর অনুষ্ঠান সম্পর্কে তিনি বলেন, সরকারি অনুষ্ঠানে ডিগনিটি থাকা উচিত। কিন্তু সেখানে রাজনৈতিক স্লোগান তোলা হয়েছে। তিনি অভিযোগ করেন, এই ধরনের অনুষ্ঠানে গেলেই সরকারের তরফে বিজেপির লোকদের সেখানে পাঠানো হয়। মমতা বন্দ্যোপাধ্যায় বলেন, নিজেদের পার্টির প্ল্যাটফর্মে স্লোগান দেওয়া যেতে পারে। কিন্তু অনুষ্ঠানটি নেতাজির অনুষ্ঠান। সেই কারণেই তিনি পুরো সময়টা বসেছিলেন। বেরিয়ে যাননি। তিনি প্রধানমন্ত্রীকে জিজ্ঞাসাও করেননি, কেন এই ধরনের কাজ করা হল। তিনি বলেন, ভগবান রাম কার পুজো করেছিলেন, দুর্গার। তিনিও দুর্গার পুজো করেন। তিনিও হিন্দু। তিনি হিন্দু ধর্ম নিয়ে বিতর্কের জন্য প্রস্তুত বলে জানিয়েছে।\nকেন্দ্র ও রাজ্যের ক্ষমতা\nমমতা বন্দ্যোপাধ্যায় অভিযোগ করেছেন, কেন্দ্র রাজ্য সরকারের সব ক্ষমতা দখল করেছে। ফেডারেল স্ট্রাকচারকে বুলডোজড করা হয়েছে। প্রত্যেক দিন তারা বলে এক দেশ, এক দল। কিন্তু কেন্দ্র রাজ্যের খাদ্যের ওপর ভর্তুকি তুলে দিয়েছে। তারা অত্যাবশ্যকীয় পণ্য আইন তুলে দিয়েছে। কে কৃষকদের ন্যূনতম সহায়ক মূল্য দেবে প্রশ্ন তুলেছেন মমতা বন্দ্যোপাধ্যায়। এই দেশটা কি একটা মানুষের জন্য, নাকি সবার জন্য প্রশ্ন করেছেন মমতা বন্দ্যোপাধ্যায়। তাঁকে জনপ্রিয় হয়ে থাকতে দিন। কেননা তিনি চেয়ারকে শ্রদ্ধা করেন। বলেছেন পশ্চিমবঙ্গের মুখ্যমন্ত্রী।\nপ্রসঙ্গ বাংলার নির্বাচন\nরাজ্যের আসন্ন বিধানসভা নির্বাচন প্রসঙ্গে মমতা বলেন, নির্বাচন সুষ্ঠু ও শান্তিপূর্ণ হওয়া উচিত। তিনি বলেন বিজেপি চাইলেও তিনি খুন, হিংসা চান না। পাশাপাশি তিনি বলেন, তিনি সর রাজ্যপালকে শ্রদ্ধা করেন। তবে তিনি তাঁকে দোষ দিতে চান না। রাজ্যপালরা মনোনীত হন, তাঁরা রাজনৈতিক নন। কিন্তু একজন মুখ্যমন্ত্রী নির্বাচিত। সেখানে সমন্বয় থাকা উচিত বলে মন্তব্য করেছেন মমতা বন্দ্যোপাধ্যায়।\nকৃষি আইনের বিরুদ্ধে আন্দোলন জনপ্রিয়\nদিল্লির সীমান্তে কেন্দ্রের তিনটি কৃষি আইনের বিরুদ্ধে আন্দোলনকে জনপ্রিয় আন্দোলন বলে মন্তব্য করেছেন মমতা বন্দ্যোপাধ্যায়। তবে প্রজাতন্ত্র দিবসে লালকেল্লায় কৃষকদের পৌঁছে যাওয়া প্রসঙ্গে তিনি বিষয়টিকে গোয়েন্দা ব্যর্থতা কিনা, তা নিয়ে প্রশ্ন তোলেন। সরকার যেভাবে আন্দোলনের মোকাবিল করছে, তারও সমালোচনা করেন তিনি। মমতা বন্দ্যোপাধ্যায় বলেন, তাঁর পঞ্জাবি ভাইবোনের ঐক্যবদ্ধ। তবে এই আইনের বিরুদ্ধে সবাই ঐক্যবদ্ধ বলে দাবি করেছেন তিনি।\nmamata banerjee narendra modi hindu trinamool congress west bengal west bengal assembly election 2021 মমতা বন্দ্যোপাধ্যায় তৃণমূল কংগ্রেস পশ্চিমবঙ্গ পশ্চিমবঙ্গ বিধানসভা নির্বাচন ২০২১ নরেন্দ্র মোদী হিন্দু politics\nShe is ready foradebate on Hinduism, says Mamata Banerjee\nStory first published: Wednesday, January 27, 2021, 23:47 [IST]


১০:৪৪ অপরাহ্ন | সোমবার, ফেব্রুয়ারী ১৫, ২০২১ জাতীয়\nসময়ের কন্ঠস্বর ডেস্ক: গুলিস্তানে পাগল নাচলেও বিএনপির সমাবেশের চেয়ে বেশি লোক জড়ো হয় বলে মন্তব্য করেছেন আওয়ামী লীগের যুগ্ম সাধারণ সম্পাদক ও তথ্যমন্ত্রী ড. হাছান মাহমুদ।\nতিনি বলেছেন, ‘প্রেসক্লাবের সামনে কয়েকশ লোকের সমাবেশ করে বিএনপি বলে বিশাল সমাবেশ করেছে। দুই কোটি মানুষের ঢাকা শহরে কয়েকশ’ মানুষের সমাবেশ যদি বিশাল সমাবেশ হয়, তাহলে বুঝতে হবে, বিএনপি’র পৃথিবীটা ছোট হয়ে আসছে এবং তারা জনগণ থেকে কতটা বিচ্ছিন্ন।’\nএসময় তিনি বিএনপির সব নেতাকর্মীকে করোনা টিকা গ্রহণ করে সুস্থ থাকার আহ্বান জানান। তিনি বলেন, আপনারা সুস্থ থাকুন, আমাদের বিরোধিতা করুন, কারণ একটি বিরোধী দল দেশে প্রয়োজন আছে।\nসোমবার (১৫ ফেব্রুয়ারি) বিকেলে বঙ্গবন্ধু এভিনিউতে দলীয় কার্যালয়ের সামনে ঢাকা মহানগর দক্ষিণ আওয়ামী লীগ আয়োজিত সমাবেশে তথ্যমন্ত্রী এমন মন্তব্য করেছেন।\nসমাবেশে আওয়ামী লীগ নেতারা অভিযোগ করেন, জনগণ থেকে বিচ্ছিন্ন হয়ে বিএনপি আজ ভেতরে ভেতরে ষড়যন্ত্র করছে। এসময় ষড়যন্ত্রকারীদের বিরুদ্ধে দলীয় নেতাকর্মীদের সতর্ক থেকে তা প্রতিহত করার আহ্বান জানান তারা।\nঢাকা দক্ষিণ আওয়ামী লীগ সভাপতি আলহাজ আবু আহমেদ মন্নাফীর সভাপতিত্বে ও সাধারণ সম্পাদক হুমায়ুন কবিরের সঞ্চালনায় সমাবেশে দলের যুগ্ম-সাধারণ সম্পাদক আ ফ ম বাহাউদ্দিন নাসিম বলেন, জিয়াউর রহমান বঙ্গবন্ধুর খুনিদের রক্ষা করেছিল। শুধু তাই নয়, রাষ্ট্রীয়ভাবে তাদের প্রতিষ্ঠা করেছিল। ১৯৯৬ সালের ‘১৫ ফেব্রুয়ারি মার্কা’ নির্বাচন বাংলার মাটিতে আর করতে দেয়া হবে না বলে হুঁশিয়ারি উচ্চারণ করেন তিনি।\nতিনি বলেন, আল-জাজিরার বানানো মিথ্যা প্রতিবেদন দেশের মানুষ ঘৃণা ভরে প্রত্যাখ্যান করেছে। এমনকি বিশ্ববাসীও এসব বিশ্বাস করেনি।\nতথ্যমন্ত্রী ও দলের যুগ্ম সাধারণ সম্পাদক ড. হাছান মাহমুদ বলেন, আজ বিএনপির নির্বাচন ও গণতন্ত্র নিয়ে প্রশ্ন করে, অথচ এ দলের জন্ম হয়েছিল অগণতান্ত্রিকভাবে। করোনা পরিস্থিতি সরকার যেভাবে মোকাবিলা করেছি, তাতে বিএনপির মাথা খারাপ হয়ে গেছে বলে মন্তব্য করেন হাছান মাহমুদ। প্রথমে টিকা দেশে আনতে পারব না বলে গুজব ছড়ানোর চেষ্টা করেছে বিএনপি। পরবর্তীতে টিকা দেওয়া নিয়ে গুজব ছড়ায় তারা।\nবিএনপি ভেতরে ভেতরে ষড়যন্ত্র করছে উল্লেখ করে হাছান মাহমুদ বলেন, জনগণ থেকে বিচ্ছিন্ন হয়ে গিয়ে বিএনপি এখন ষড়যন্ত্রের পথ বেছে নিয়েছে। দেশি-বিদেশি ষড়যন্ত্র চালাচ্ছে। আল-জাজিরার প্রতিবেদন সেই ষড়যন্ত্রের অংশ। এই ষড়যন্ত্রের বিরুদ্ধে নেতাকর্মীদের সতর্ক থাকার আহ্বান জানান তিনি।\nযুগ্মসাধারণ সম্পাদক দীপু মনি বলেন, যারা নির্বাচন ব্যবস্থাকে ধ্বংস করেছিল তাদের মুখে গণতন্ত্রের জন্য মায়াকান্না শোভা পায় না। শুধুমাত্র নির্বাচন ব্যবস্থা নয়, তারা এক কোটি ২০ লাখ ভুয়া ভোটার তৈরি করেছিল।\nদলের সভাপতিমণ্ডলীর সদস্য জাহাঙ্গীর কবির নানক নানক বলেন, যথাযথ কারণে জিয়ার খেতাব প্রত্যাহারের সিদ্ধান্ত নেয়া হয়েছে। জিয়া যুদ্ধাপরাধীদের পুনর্বাসন করেছে, বঙ্গবন্ধুর খুনিদের রাষ্ট্রীয়ভাবে পুনর্বাসন করেছে। এদেশের স্বাধীনতার চেতনা ধ্বংস করেছিল এরা। এদের বিরুদ্ধে সবাইকে সচেতন আহ্বান জানান নানক।\nসভাপতিমণ্ডলীর অপর সদস্য মতিয়া চৌধুরী বলেন, বিএনপি আজ গণতন্ত্রের জন্য কান্না করে, নিজেদের মিটিংয়ে লোক হয়না সে জন্য দোষ দেয় আওয়ামী লীগকে।\nদেশের মানুষের অকুণ্ঠ সমর্থন নিয়ে বর্তমান সরকার ক্ষমতায় এসেছে উল্লেখ করে তিনি আরো বলেন, ৯৬ এর পর থেকে শেখ হাসিনা অগ্রযাত্রায় দেশ এগিয়ে যাচ্ছে। যার মাধ্যমে দেশের মানুষের জীবন যাত্রার মান উন্নত হচ্ছে।


বিধ্বংসী এক বাজপাখির আখ্যান – অলি গলি\nNovember 26, 2018 দীপ চক্রবর্তী\tঅ্যাডাম গিলক্রিস্ট\nশিল্পী ভালবাসেন শৈল্পিকতা সৃষ্টিতে, সে তা যে স্থান, কাল, পরিস্থিতিই হোক না কেন।\n২০০৭ বিশ্বকাপের ফাইনাল। বয়স ছিল ৯, ক্রিকেট বোঝার পর প্রথম দেখা বিশ্বকাপ ফাইনাল।\nএশিয়ান দল বলে শ্রীলঙ্কার প্রতিই ছিল পক্ষপাতীত্ব, বাংলাদেশের বিদায়ের পর অগ্নিচক্ষু মুরালি, নাকের উপর সান্সক্রিম দেয়া স্টাইলিশ ক্যাপ্টেন জয়াবর্ধনে, ভাসদের দেখে বেশ ভাল লাগত। বিশ্বকাপ তাদের কাছেই যে মানায়!\nকিন্তু তখনো হলুদ জার্সির যোদ্ধাদের প্রকাণ্ড অশ্বমেধ যজ্ঞের খবর যে অজানা! তাই আমার প্রত্যাশাকে গুঁড়িয়ে দিয়ে লংকার বদলে লংকাকান্ড ঘটাচ্ছিলেন সেই হলুদ শাসকদের একজন!\nতাঁকে যে চরম যুদ্ধে জ্বলে উঠতেই হবে, অস্ট্রেলিয়ার অশ্বমেধ যজ্ঞে যুদ্ধিষ্ঠির যদি হন রিকি পন্টিং, তিনি যে ছিলেন স্বয়ং অর্জুন। তাঁর খেলা প্রতিটি বিশ্বকাপ ফাইনালেই যে পঞ্চাশোর্ধ্ব রানের ইনিংস ছিল।\nসেদিন ১৪৯ রানের বিধ্বংসী ইনিংসটাতে লঙ্কানদের নাকের পানি চোখের পানি এক করে দিচ্ছিলেন! আর জায়গায় দাঁড়িয়ে একেকটা বড় বড় শটে আমার মুখ বারবার হা করিয়ে মশা ঢুকিয়ে দিচ্ছিলেন!\nঅস্ট্রেলিয়ার ইনিংস শেষ হবার পর ভাবলাম, ভদ্রলোকের তাণ্ডব বুঝি শেষ হলো, ওরে বাবা! একটু আগে খড়্গহস্ত দানব হলে এখন যে হয়ে উঠেছেন উড়ন্ত বাজপাখি!\nতাঁর ব্যাটিং যদি শিল্পীর তুলিতে ফোটানো সুনিপুণ এক চিত্রকর্ম হলে, কিপিং তবে কবির মুগ্ধতা ছড়ানো ছন্দের পসার। শিল্পী যে জানেন কীভাবে গুণমুগ্ধ করতে হয় সবাইকে!\nএই শিল্পীর গুণমুগ্ধ নন, অথচ ক্রিকেটের সমঝদার, এমন কথা বললেও আমি মেনে নেব না। শিল্পীকে না চিনলে, সমঝদারি না করলে শিল্পের বিশদ বিশ্লেষক হয়ে কি লাভ বলুন?\nঅ্যাডাম গিলক্রিস্ট নামের এই ক্রিকেটশিল্পী যতক্ষণ ক্রিজে থাকতেন, প্রতিপক্ষ অধিনায়ককে সর্বদাই থাকতে হত তটস্থ!\nএকাই যে গুড়িয়ে দিতে পারতেন, বিধ্বস্ত করতেন প্রতিপক্ষকে। তাঁর এক তুলির আঁচড় যে প্রতিপক্ষের সর্বনাশ করে দিত!\nপরিসংখ্যানও এখন অন্ধ নয়, তাঁর ওয়ানডে সেঞ্চুরির শতকরা ৭৫ ভাগ ছিল ‘ম্যাচ উইনিং’। কিপিংয়ে তো নিজেকে সর্বকালের সেরাদের কাতারেই নিয়ে এসেছেন।\nওয়ানডেতে তিনি অপ্রতিরোধ্য, ডিসমিসাল সংখ্যা ৪৭২! যদিও এটা তাঁর কাছে ‘জাস্ট এ কাউন্টেড’ নাম্বার! টেস্টে ডিসমিসাল সংখ্যা ৪১৬, সামনে আছেন শুধু মার্ক বাউচার।\nমজার ব্যাপার হচ্ছে, সবচেয়ে বেশি ডিসমিসালের রেকর্ড নিয়ে এই বাউচারের সাথেই হত প্রতিযোগিতা, একটা সময় গিলক্রিস্টই আগে চলে গিয়েছিলেন। গিলক্রিস্টের অবসরের পর বাউচার আবার যখন রেকর্ড নিজের করে নেন, তখন স্বয়ং বাউচারই এক গাল হেসে বলেছিলেন, ‘ভাগ্যিস লোকটা অবসরে গেছে, এখন আমার এই রেকর্ডটা অনেকদিন টিকবে!’\nতাঁর একটা বড়গুণ ছিল, তিনি তাঁর আদর্শ ও ব্যক্তিত্বের প্রতি শ্রদ্ধাশীল ছিলেন। তাই অন্যকে সম্মান দিতে কার্পণ্যবোধ করেননা।\nঅস্ট্রেলিয়ার সর্বজয়ী দলটার সবাই ছিলেন সুপারস্টার, লোকে বলে, সুপারস্টারদের একটু দুর্নাম না থাকলে মোটেও তাকে সুপারস্টার বলা চলেনা! তবে সেই দৃষ্টিকোণ থেকে সেইসময়কার অজিরা অনেকেই বেশ বড় মাপের সুপারস্টারসুলভ কর্মকাণ্ড করে বিখ্যাত হয়ে যাচ্ছিলেন! কিন্তু সেই দলেই অ্যাডাম গিলক্রিস্ট ছিলেন এমন একজন মানুষ যিনি তাঁর চরিত্রে কখনোই কালি লাগতে দেননি, বরং মহত্বই বাড়িয়ে গেছেন।\nখেলা ছাড়ার পর বিভিন্ন সামাজিক কাজে নিজেকে জড়িত করেছেন। ক্রিকেট নিয়ে চিন্তাভাবনা করেন খুব সূক্ষ্ম ও সূদূরপ্রসারী। মোড়লদের মধ্যে সবমসময়ই বাংলাদেশের পক্ষপাতী ও বাংলাদেশে চরম সম্ভাবনা দেখা বিরলদের মধ্যে তিনি একজন।\nপ্রায় এক যুগের ক্যারিয়ারে বিভিন্ন সময়ে আম্পায়ার ডিসিশন দেওয়ার আগেই ড্রেসিংরুমে হাটা দিয়ে আলোচনায় এসেছেন, কখনো বিশেষ পরিস্থিতিতে প্রতিপক্ষের প্রতি সম্মান দেখিয়ে উদযাপন বন্ধ রেখেছেন। বাংলাদেশের হৃদয় ভাঙা ফতুল্লা টেস্টের সেঞ্চুরির পর তা ভুলে যাননি, বরং পরমযত্নে রেখে দিয়েছেন সেই ইনিংসে ব্যবহৃত ব্যাট, এ ইনিংসটি সম্পর্কে বলেছিলেন, ‘এ ইনিংসটা আমার জীবনের অন্যতম সেরা ইনিংস। খুব খারাপ অবস্থা থেকে আমি এগুচ্ছিলাম, কেউ জানতে চাইবে না আজ, কতটা লড়াই করে আমি সেদিন খেলেছিলাম, কারণ এ সেঞ্চুরি ছিল দুর্বল বাংলাদেশের বিপক্ষে। তাই হয়তো এটি সারাজীবন খেয়াল না করা এক মূল্যবান কীর্তি হিসেবেই রয়ে যাবে!’\nকি অসাধারণভাবেই না কথা তুলে ধরেন তিনি!\nঅবসরের পর এখন পরিবারের সাথেই সময় কাটান, টিভিতে ধারাভাষ্যে নিয়মিত দেখা যায়। মাঝেমাঝে রিয়ালিটি শোতেও চলে আসেন, এ ব্যাপারে একটি মজার তথ্য না বলে পারছি না, আইপিএলের একটি অনুষ্ঠানে হিন্দী ভাষা না জানায় শাহরুখ খানের হাতে নাকাল হয়ে তিনি বিদ্রুপের শিকার হয়েছিলেন। পরবর্তীতে শাহরুখকে জ্বালাতে ভোলেন নি তিনি, এজন্য মোটামুটি চালানোর মত হিন্দীও শিখেছিলেন তিনি!\n← বিরিয়ানি: পারস্য থেকে ঢাকার অলিগলি\nঅর্জুন রামপাল: একটি না বলা ইতিবৃত্ত →


সূরা আল ইনশিকাক (অর্থ, নামকরণ, শানে নুযূল, পটভূমি ও বিষয়বস্তু) - IslamerBani.Net\nসূরা আল ইনশিকাক (অর্থ, নামকরণ, শানে নুযূল, পটভূমি ও বিষয়বস্তু)\nMay 20, 2018 by Islamer Bani\nপ্রথম আয়তের ( আরবী ———) শব্দটি থেকে এই নামকরণ করা হেয়েছে। এর মূলে রয়েছে ( আরবী ——–) শব্দ। ইনশিকাক মানে ফেটে যাওয়া । অর্থাৎ এ নামকরণের মাধ্যমে একথা বলতে চাওয়া হয়েছে যে , এটি এমন একটি সূরা যাতে আকাশের ফেটে যাওয়ার উল্লেখ আছে।\n[important]এ সুরাটি বিষয়বস্তু হচ্ছে কিয়ামত ও আখেরাত । প্রথম পাঁচটি আয়াতে কেবল কিয়ামতের অবস্থা বর্ণনা করা হয়নি। বরং এ সংগে কিয়ামত যে সত্যিই অনুষ্ঠিত হবে তার প্রমাণ পেশ করা হয়েছে। তার অবস্থা বর্ণনা করে বলা হযেছে : সেদিন আকাশ ফেটে যাবে পৃথিবীকে ছড়িয়ে দিয়ে একটি সমতল ময়দানে পরিণত করা হবে। পৃথিবীর পেটে যা কিছু আছে ( অর্থাৎ মৃত মানুষের শরীরের অংশসমূহ এবং তাদের কার্যাবলীর বিভিন্ন সাক্ষ প্রমাণ ) সব বের করে বাইরে ফেলে দেয়া হবে। এমনকি তার মধ্যে আর কিছুই থাকবে না। এর সপক্ষে যুক্তি পেশ করে বলা হয়েছে , আকাশ ও পৃথিবীর জন্য এটিই হবে তাদের রবের হুকুম। আর যেহেতু এ দু’টি আল্লাহর সৃষ্টি , কাজেই তারা আল্লাহর হুকুম অমান্য করতে পারবে না। তাদের জন্য তাদের রবের হুকুম তামিল করাটাই সত্য।[/important]\n[error]সবশেষে কাফেরদেরকে যন্ত্রণাদায়ক শাস্তির খবর শুনানো হয়েছে। কারণ তারা কুরআনের বাণী শুনে আল্লাহর সামনে নত হওয়ার পরিবর্তে তার প্রতি মিথ্যা আরোপ করে । এ সংগে যারা ঈমান এনে নেক আমল করে তাদেরকে অগণিত পুরস্কার ও উত্তম প্রতিদানের সুখবর শুনানো হয়েছে।[/error]\n২) এবং নিজের রবের হুকুম পালন করবে৷ আর ( নিজের রবের হুকুম মেনে চলা , ) এটিই তার জন্য সত্য৷\n৩) আর পৃথিবীকে যখন ছড়িয়ে দেয়া হবে৷\n৪) যা কিছু তার মধ্যে আছে তা বাইরে নিক্ষেপ করে সে খালি হয়ে যাবে\n৫) এবং নিজের রবের হুকুম পালন করবে৷ আর ( নিজের রবের হুকুম মেনে চলা ), এটিই তার জন্য সত্য৷\n৬) হে মানুষ ! তুমি কঠোর পরিশ্রম করতে করতে তোমার রবের দিকে এগিয়ে যাচ্ছো, পরে তাঁর সাথে সাক্ষাত করবে৷\n৮) তার কাছ থেকে হালকা হিসেব নেয়া হবে\n৯) এবং সে হাসিমুখে নিজের লোকজনের কাছে ফিরে যাবে৷\n১০) আর যার আমলনামা তার পিছন দিক দেয়া হবে৷\n১৩) সে নিজের পরিবারের লোকদের মধ্যে ডুবে ছিল৷\n১৫) না ফিরে সে পারতো কেমন করে ? তার রব তার কার্যকলাপ দেখছিলেন৷\n১৯) তোমাদের অবশ্যি স্তরে স্তরে এক অবস্থা থেকে আর এক অবস্থার দিকে এগিয়ে যেতে হবে৷\n২১) এবং এদের সামনে কুরআন পড়া হলে এরা সিজদা করে না ?\n২৩) অথচ এরা নিজেদের আমলনামায় যা কিছু জমা করছে আল্লাহ তা খুব ভালো করেই জানেন ৷\nTagged সূরা আল ইনশিকাক, আল কুরআন, Quran\nPrevসূরা আল মুতাফফিফীন (অর্থ, নামকরণ, শানে নুযূল, পটভূমি ও বিষয়বস্তু)\nNextসূরা আল বুরুজ (অর্থ, নামকরণ, শানে নুযূল, পটভূমি ও বিষয়বস্তু)\nসূরা লোকমান (অর্থ, নামকরণ, শানে নুযূল, পটভূমি ও বিষয়বস্তু)


রাজনীতি আপন ভাগ্য গড়ার হাতিয়ার নয়: ওবায়দুল কাদের - উখিয়া বার্তাউখিয়া বার্তা\nরাজনীতি আপন ভাগ্য গড়ার হাতিয়ার নয়: ওবায়দুল কাদের\nআওয়ামী লীগের সাধারণ সম্পাদক এবং সড়ক পরিবহন ও সেতুমন্ত্রী ওবায়দুল কাদের বলেছেন, জাতির পিতা বঙ্গবন্ধু শেখ মুজিবুর রহমানের পরিবার এই দেশে সততার রাজনীতির প্রতীক। রাজনীতি নিজের ভাগ্য নয়, জনগণের ভাগ্য গড়ার হাতিয়ার।\nশনিবার ঐতিহাসিক সোহরাওয়ার্দী উদ্যানে ঢাকা মহানগর উত্তর ও দক্ষিণ আওয়ামী লীগের ত্রি-বার্ষিক সম্মেলনের উদ্বোধনী অনুষ্ঠানে বিশেষ অতিথির বক্তৃতায় তিনি এ কথা বলেন।\nআওয়ামী লীগের সাধারণ সম্পাদক বলেন, ‘রাজনীতি কেনাবেচার পণ্য নয়। রাজনীতি আপন ভাগ্য গড়ার হাতিয়ার নয়। রাজনীতি জনগণের ভাগ্য গড়ার হাতিয়ার শেখ হাসিনা আমাদের এমন শিক্ষাই দিয়েছেন।’ বাসস।\nসিটি কর্পোরেশন নির্বাচন আর বেশি দূরে নয় স্মরণ করিয়ে দিয়ে তিনি বলেন, এই সম্মেলন থেকে প্রস্তুতি নিতে হবে। সিটি কর্পোরেশন নির্বাচনে বিজয়ী হওয়ার শপথ নিতে হবে। সেই লক্ষ্যে আপনাদের সবাইকে কাজ করতে হবে।\nঢাকা মহানগর দক্ষিণ আওয়ামী লীগের সভাপতি আবুল হাসনাতের সভাপতিত্বে সম্মেলনে ঢাকা মহানগর উত্তর আওয়ামী লীগের সভাপতি এ কে এম রহমতউল্লাহ, এমপি বক্তব্য রাখেন। ঢাকা মহানগর উত্তর আওয়ামী লীগের সাধারণ সম্পাদক সাদেক খান এবং দক্ষিণের সাধারণ সম্পাদক শাহে আলম মুরাদ সাংগঠনিক রিপোর্ট উপস্থাপন করেন। শোক প্রস্তাব পাঠ করেন ঢাকা মহানগর উত্তর আওয়ামী লীগের দপ্তর সম্পাদক সাইফুল্লাহ সাইফুল এবং মহানগর দক্ষিণ আওয়ামী লীগের দপ্তর সম্পাদক গোলাম রব্বানী বাবলু। অনুষ্ঠানের শুরুতে বিভিন্ন ধর্মগ্রন্থ থেকে পাঠ করা হয়।\nসম্মেলনে অন্যানের মধ্যে আওয়ামী লীগের উপদেষ্টা পরিষদের সদস্য এডভোকেট ইউসুফ হোসেন হুমায়ুন ও মোজাফ্ফর হোসেন পল্টু, সভাপতিমন্ডলীর সদস্য বেগম মতিয়া চৌধুরী, কৃষিমন্ত্রী ড. আব্দুর রাজ্জাক, আব্দুল মতিন খসরু, এডভোকেট সাহারা খাতুন ও লে. কর্ণেল (অব.) ফারুক খান, যুগ্ম সাধারণ সম্পাদক মাহবুব উল আলম হানিফ, শিক্ষামন্ত্রী ডা. দীপু মনি, জাহাঙ্গীর কবির নানক ও আব্দুর রহমান, সাংগঠনিক সম্পাদক সম্পাদক আহমদ হোসেন, আ ফ ম বাহাউদ্দিন নাছিম, বিএম মোজাম্মেল হক ও এনামুল হক শামিম, মুক্তিযুদ্ধ বিষয়ক সম্পাদক মৃণাল কান্তি দাস, সংস্কৃতি বিষয়ক সম্পাদক আসীম কুমার উকিল, ত্রাণ ও সমাজ কল্যাণ সম্পাদক সুজিত রায় নন্দি, আইন বিষয়ক সম্পাদক শ ম রেজাউল করিম, শ্রম বিসয়ক সম্পাদক হাবিবুর রহমান সিরাজ, দপ্তর ড. সম্পাদক আবদুস সোবহান গোলাপ, কৃষি বিষয়ক সম্পাদক ফরিদুন্নহার লাইলী, উপ-প্রচার ও প্রকাশনা সম্পাদক আমিনুল ইসলাম আমিন, বন ও পরিবেশ বিষয়ক সম্পাদক দেলোয়ার হোসেন প্রমুখ উপস্থিত ছিলেন।


রাজনীতিতে হরভাজনের ‘না’ - JanaBD.ComLoginSign UpHomeSms ZoneTube\nHome › খেলাধুলার খবর › খেলাধুলার বিবিধ › রাজনীতিতে হরভাজনের ‘না’রাজনীতিতে হরভাজনের ‘না’ খেলাধুলার বিবিধ 24th Dec 2016 at 1:50pm 204ক্রিকেট ছেড়ে রাজনীতিতে নামা ভারতে কোনো নতুন ঘটনা নয়। শচীন টেন্ডুলকার-কপিল দেবের মতো ক্রিকেটাররাও রাজনীতির সঙ্গে জড়িত। এবার সেই তালিকায় যুক্ত হওয়ার সম্ভাবনা ছিল অফ-স্পিনার হরভাজন সিংয়ের।\nগুজব ছড়িয়েছিল যে, তিনি নাকি ভারতের কংগ্রেস দলে যোগ দিচ্ছেন। পাঞ্জাবের মুখ্যমন্ত্রী অমরিন্দর সিং হরভাজনকে স্বাগত জানাতে তার দল প্রস্তুত বলে জানিয়েছিলেন।\nতবে, খোদ হরভাজন জানালেন যে, পুরোটাই গুজব। টুইটারে তিনি লিখেছেন, ‘একটা কথা আমি খুব পরিষ্কার করে বলতে চাই যে, এই মুহূর্তে কোনো রাজনৈতিক দলে যোগ দেয়ার ইচ্ছা আমার নেই। দয়া করে গুজব ছড়ানো বন্ধ করুন।’\nসূত্রঃ যুগান্তর জানা হবে অনেক কিছু, চালু হয়েছে জানাবিডি (JanaBD) এন্ডয়েড এপস । বিস্তারিত জানুন.. Facebook Twitter Googleplus PintMizu AhmedManager Like - Dislike Votes 11 - Rating 5.5 of 10Relatedআরও দেখুনঅন্যান্য ক্যাটাগরি জানেন ব্রেট লির দশ বছরের ছেলে কোন ক্রিকেটারের ভক্ত? Yesterday at 9:29pm 407 ইশান্তের চুল ধরে টেনে নিয়ে যাচ্ছিলেন স্যার! Yesterday at 2:28pm 144 ১২ বছরের চেয়েও বেশি সময় জেলে থাকতে হবে কিংবদন্তি পেলের ছেলেকে Sun at 8:22am 233 মৃত্যুর আগে শেষ ইচ্ছায় শচীনকে দেখতে চেয়েছিলেন এই মহিলা ভক্ত Sun at 8:16am 231 কেমন আছেন জ্বরে আক্রান্ত মাশরাফি? Thu at 6:35pm 250 গরুর প্রতি ফেদেরারের 'ভালোবাসায়' মুগ্ধ শেবাগ Wed at 9:36pm 276 দুষ্কৃতীদের হাতে আক্রান্তের শিকার ভারতীয় পেসার সামি Wed at 8:07am 280 সানির গানে গেইলের চ্যালেঞ্জ 18th Jul 2017 at 8:26am 417পাঠকের মন্তব্য (0)Please login To write comment


কয়লা তৈরির ১৮ টি চুল্লি ভেঙ্গে দিল এসিল্যান্ড\nটিকা সবাইকে দিয়ে নিই, তারপর আমি নেবো: প্রধানমন্ত্রী ৷ সুনামগঞ্জে সপ্তম শ্রেণির ছাত্রী ২ মাসের অন্তঃসত্ত্বা, ১ জন আটক ৷ সংঘর্ষ, গোলাগুলি অতঃপর দুই লাশে শেষ হলো চট্টগ্রাম সিটি নির্বাচন ৷ রংপুরে ইটভাটায় ভ্রাম্যমাণ আদালতের অভিযান, ১৯ লাখ টাকা জরিমানা ৷ নির্বাচন বর্জন করলেন ইসলামী আন্দোলনের মেয়র প্রার্থী জান্নাতুল ইসলাম ৷ দেশের প্রথম করোনা টিকা নিলেন নার্স রুনু ৷ মুন্সিগঞ্জে শিশু ধর্ষণের দায়ে যুবকের যাবজ্জীবন ৷ দেশে করোনা টিকা কার্যক্রম উদ্বোধন করলেন প্রধানমন্ত্রী ৷ নজিরবিহীন নির্বাচন, দিনের ভোট রাতে: ইসিতে বিএনপির অভিযোগ ৷ মাদারীপু‌রে শাহেদ বেগ হত্যা মামলায় দুইজ‌নের মৃত্যুদণ্ড ৷\n◷ ১১:২৪ অপরাহ্ন ৷ শনিবার, জানুয়ারী ২, ২০২১ ☷ ঢাকা\nমো. সানোয়ার হোসেন, মির্জাপুর (টাঙ্গাইল) থেকেঃ টাঙ্গাইলের মির্জাপুর উপজেলার বাশঁতৈল দক্ষিণ পাড়া এলাকায় অবৈধভাবে গড়ে উঠা ১৮ টি কয়লা তৈরির চুল্লি ধ্বংস করে দিয়েছে ভ্রাম্যমাণ আদালত।\nশনিবার (০২ জানুয়ারি) বিকেলে সহকারি কমিশনার (ভূমি) ও নির্বাহী ম্যাজিস্ট্রেট মো. জুবায়ের হোসেনের নেতৃত্বে অভিযান চালিয়ে ১৮ টি চুল্লি ধ্বংস করা হয়। অভিযানকালে মির্জাপুর থানার উপ-পরিদর্শক মো. হাবিবুর রহমান হাবিব উপস্থিত ছিলেন।\nজানা গেছে, গোপন সংবাদের ভিত্তিতে উপজেলার বাশঁতৈল দক্ষিণ পাড়া এলাকায় অবৈধভাবে বনের কাঠ পুড়িয়ে কয়লা চুল্লির অপরাধে বাঁশতৈল গ্রামের মো. মোহাম্মদ আলীর ছেলে মো. বিল্লাল হোসেনকে ৫০ হাজার টাকা জরিমানা করা হয়।\nএ বিষয়ে সহকারি কমিশনার (ভূমি) ও নির্বাহী ম্যাজিস্ট্রেট মো. জুবায়ের হোসেন বলেন, ভ্রাম্যমাণ আদালত পরিচালনা করে অবৈধ ১৮ টি চুল্লি ধ্বংস এবং এক অসাধু ব্যবসায়ীকে ৫০ হাজার টাকা জরিমানা করা হয়েছে। দেশের সম্পদ রক্ষার্থে এ ধরণের অভিযান অব্যাহত থাকবেও জানান তিনি।


Time of Marriage and Maturity - বিয়ের বয়স ও মানসিক পরিপূর্ণতা লাভ - Bangla Blog\nTime of Marriage and Maturity - বিয়ের বয়স ও মানসিক পরিপূর্ণতা লাভ\nTime of Marriage and Maturity\nবিয়ের বয়স, ম্যচিওরিটি প্রসংগ : প্রাসঙ্গিক ভাবনা।\nএক ভাই বিদেশ থেকে উচ্চডিগ্রি হাসেল করে এসে বিয়ে করলেন। বিয়ের সময় বয়স ছিল ৩০। যথেষ্ট পরিণত তাই না? কিন্তু বেচারার স্ত্রীর নিয়মিত অনুযোগ ছিল তার ম্যাচিউরিটি নিয়ে। স্ত্রীর প্রয়োজন, সংসার ইত্যাদি কিছুই নাকি তিনি বুঝেন না। অবশ্য দু বাচ্চার পিতা, সে ভাই এখন সব বুঝতে পেরেছেন। চিনতে পেরেছেন, ফুলকপি বাঁধাকপি, দেশি আর বিদেশি কইয়ের পার্থক্য।\nচোখ মেললেই দেখতে পাবেন, প্রেম/জিএফ/বিএফ এসব খুব পরিচিত আমাদের কাছে। দীর্ঘকাল এ প্রেম নিয়েই মত্ত থাকি। তারপর বিয়ে... এমনকি এংগেজমেন্ট করে রাখে কয়েকমাস। এই সংস্কৃতি কোথা থেকে এলো? আর এর গন্তব্য কোথায়?\nআচ্ছা, একটা ছেলে বা মেয়ে বিয়ে না করলে করে কী? গার্লফ্রেন্ড, ভাইজোন, বোনজোন, বান্ধবীজোন নানা স্টাইলে অনর্থক “শ্রম, সময় ও অর্থ” নষ্ট করে। বিয়ে না করে ফায়দাটা হচ্ছে কী? রঙ পারসনের জন্যে সময় মেধা সব অপচয় করছে তরুনরা। দেশ এগোচ্ছে এই অপচয়ে? একটা ছেলে বা মেয়ে, তাদের সব প্রেম, আকর্ষণ ও তন্ময়তা এমন ব্যক্তিদের পিছনে অযথা নষ্ট করছে, যে তার কেও না। আজকে একজনকে মুগ্ধ করতে সময় নষ্ট করছে, তো কাল অপরজনকে। পড়াশোনা, মেধা, মনযোগ বিনষ্ট হচ্ছে না এতে???